[Iritzia] Jaione Agirre: «Munstroak» – Hala Bedi\nHala Bedi > [Iritzia] Jaione Agirre: «Munstroak»\n[Iritzia] Jaione Agirre: «Munstroak»\nnoviembre 30, 2016 Hizpidea 0\n– Jaione Agirre –\n40 urteak paseak ditut eta horregatik, txikitan “La Bola de Cristal” telebistan ikusten nuen horietako naiz. Bertan, 1960ko hamarkadan Ameriketako Estatu Batuetan egindako saio edo serie bat botatzen zuten “TheMunsters” izenekoa (espainiar telebistan “La Familia Monster” izena eman ziotena). Saio horretan, egun batez Munstro aitak azaldu zion Munstro semeari, ez dela axola zein itxura daukazun edo daukaten besteek (zein kolore, zer daramazun jantzita), garrantzitsuena zela norberaren eta beste pertsonen bihotzaren tamaina eta izaera nolakoa den. Lezio oso baliagarria iruditu zitzaidan eta niri nire gurasoek erakutsitakoarekin bat egiten zuen eta beraz, erraz barneratuta neukan. Hau da, berdin zen pobre ala aberats zinen, arropa garesti ala josiak zeneraman, altua ala baxua, lodia ala mehe zinen, beltz ala arrosa… pertsona moduan garrantzitsuenabihotzean eta buruan daramazuna dela: hori dela benetan pertsona egiten zaituena eta balio duena eta besteengan horri begiratzen ikasi nuen.\nLehengoan, laneko orduetan dagokidan kafea hartzen nengoela bi pertsona hitz egiten ari ziren eta nahi gabe (haien hitzaldi sutsuak medio) elkarrizketa entzuten jarri nintzen, eta zur eta lur geratu nintzen.\nGuraso ziren biak eta oso modu interesgarrian ari ziren haien seme-alaben inguruan.\nBatek argudiatzen zuen, seme gazteari ez ziola uzten eskolara joaten kirolerako oinetakoekin (ez bazen kirola egin behar zuenean, soinketa, edo nahi duzuen moduan deitutako irakasgaia zeukanean, alegia), ganorabakokeria bat zelako eta behar den moduko pertsona batek ezin duelako horrelakorik egin, alegia, eskolara zapatekin joan behar dela eta oso garrantzitsua dela norbera nolakoa den erakusten baitu. Besteak argudiatzen zion hori hanka sartze galanta zela (horraino poztu nintzen entzundakoaz, baina berriro lehengo harridura egoerara pasa nintzen), zeren argudio berriek ere lur jota laga ninduten: modan zegoela kirol oinetakoak jartzea eta beste guztiek horrela egiten bazuten, haren umeak ere berdin egin behar zuela, “desberdina” ez izateko, eta ondorioz, arraroa ez izateko eta “merezitako” burlak ez jasotzeko.\nUlertzen dut bigarren gurasoaren kezka norbere umeak arazoak izan ez ditzan gure gizarte honetan, baina barkatuko didazue, baina ni entzuten ari nintzena egiaz argudio bera zen bien aldetik: norberaren itxura da garrantzitsuena eta kontuan hartu beharrekoa elkarrekin tratuan aritzean.Ez dakigu bi hauen ume haiek gaiztoak, onak, sentiberak, argiak, gizatiarrak eta abar ziren. Axola zuen gauza bakarra zen nolako zapatak zeramatzaten: zein zen haien itxura, behar den moduko pertsona moduan ikusiak eta tratatuak izan zitezen. Gero bakoitzak bere teoria zeukan (ustez “dotore” planta bat eman edo besteek bezala moda jarraitu).\nEsaidazue orduan, mesedez, nortzuk dira/gara Munstroak?\nHizpidea: [Iritzia] Jaione Agirre: "Munstroak"\n← Luis Casado eta Aitor López(Berriztu!): «Putzuen mehatxuei erantzun berriztua emateko jaio da Berriztu!»\nZea Mays presenta hoy jueves su último disco «Harro» en la Jimmy Jazz de Gasteiz →


Hondarribiko puntu lilak jartzen hasi da Abotsanitz | Angula Berria\nHasiera » Hondarribiko puntu lilak jartzen hasi da Abotsanitz\nHondarribiko puntu lilak jartzen hasi da Abotsanitz\nZKA argitaratua 6 / Mar / 2020\nAbotsanitz.- 2015etik udal gobernuak ez ditu kaleratu indarkeria sexistaren datuak. Abotsanitz Herri Batzarrak Hondarribiko biolentzia kasuak jasotzen dituzten kartelak jartzen hasi zen atzo herrian zehar. 2018ko datuak dira, Segurtasun Sailak jaso eta Eustatek 2019ko maiatzean zabaldu zituenak (2019ko datuak oraindik ez dira ezagutzen).\nMartxoaren 8a Emakumearen Eguna da, emakumearen eskubideak aldarrikatzeko eta borrokatzeko eguna. Eskubide horietako bat da genero indarkeriarik gabe bizitzeko eskubidea, eta horretarako ezinbestekoa deritzogu Hondarribian ere biolentzia sexista existitzen dela jakinaraztea. Udal gobernuak 2015etik datu hauek argitaratu ez dituenez, guk egitea erabaki dugu. Datu publikoak direlako, eta ezagutarazi behar direlako, indarkeria matxistari aurre egin nahi badiogu.\n2018 urtean 29 indarkeria sexista kasu egon ziren Hondarribian: 22 bikote edo bikote ohi, 5 familia barrukoak, eta bi sexu indarkeria kasu. Datu larriak dira oso, lanketa irmoa eskatzen dutenak. Horregatik, Berdintasun Plana lantzen ari garen honetan, Hondarribiko Udalerako Berdintasun Teknikaria eta Berdintasun Arlo propioa aldarrikatzen ditugu, Abotsanitzek bere sorreratik eskatu duen bezala. Ezin baita honelako datuen kontra jardun, egitura sendo eta egonkorrik gabe. Oraindik garaiz gaude Berdintasun Planaren prozesuan parte hartu duten eragile gehienen eskaera hau dokumentuan txertatzeko.


MZT Kongresuaren lexiko terminologikoa - UZEI\nMZT Kongresuaren lexiko terminologikoa\nHizkuntza... EU EN\nSailkapena... Aplikazio eta erabilera industrialak Karakterizazio-teknikak Materialak eta ingurumena Materialen propietateak Materialen prozesamendua Simulazioa eta modelizazioa\nMZT Kongresuko 2018ko edizioaren lexiko terminologikoa materialen zientzia eta teknologiaren arloko adituek eta UZEI Terminologia eta Lexikografia Zentroko terminologia-profesionalek lankidetzan landutako glosario terminologiko elebidun bat da, terminoak euskaraz eta ingelesez ematen dituena.\nGuztira 1.379 sarrera ditu, eta oraingoz definiziorik ez ematea erabaki den arren, sarrera bakoitzak testuingurua izeneko eremu bat du. Bertan kasuan kasuko terminoa erabiltzen den MZT Kongresuaren 2018ko edizioko adibide bat erakusten da. Terminoa testuinguruan ikusteko aukera izatea baliagarria da kontzeptua eta terminoaren erabilera argitzeko.\nLexikoko sarrerak jakintza-arloen arabera sailkatuak daude. Gehiago Irakurri\nSailkapen horri eremu-zuhaitz esaten zaio, eta kasu honetan kongresuan erabilitako gai-sailkapenari berari egokitu zaio:\nHona hemen proiektu honetan UZEIrekin lankidetzan aritu diren 7 zentroen eta bertako 11 adituen izenak:\nCEIT: Amaia Iza eta Jose Mari Rodriguez Ibabe.\nLeartiker: Rikardo Hernandez.\nMondragon Unibertsitatea, Goi Eskola Politeknikoa: Idoia Urrutibeaskoa.\nTecnalia: Pedro Egizabal eta Maider Garcia De Cortazar.\nEuskal Herriko Unibertsitatea - Gipuzkoako Ingeniaritza Eskola (Donostia): Faustino Mujika.\nEuskal Herriko Unibertsitatea – Polymat: Antxon Santamaria.\nEuskal Herriko Unibertsitatea – Zientzia eta Teknologia Fakultatea: J.M. Campillo-Robles, Fernando Plazaola eta Nestor Etxebarria.\nLexikoa kontsultagai dago kontsulta-aplikazioan eta Euskaltermen.\nEuskaltermen kontsultatu ahal izatea oso interesgarria da, lexiko honetan jasota egon ez arren MZT kongresuak lantzen dituen ezagutza-esparruetakoak diren oinarrizko termino normalizatuak Euskaltermen kontsulta baitaitezke. Gainera, Euskaltermen kontsultagai egoteak irisgarritasun erraz eta zuzena bermatzen dio lexikoari eta, ondorioz, hura erraz gizarteratzeko modua ematen du.\nZein ekarpen egiten die lexikoak adituei?\nLexikoa koherentea eta zuzena denez, adituen premiari erantzuten dio, eta haiek oinarri gisa erabili ahal izango dute beren ekoizpen errealean, denbora eta buruhausteak aurreztuz.\nEra berean, baliabide hau eskuragarri izatea baliagarria izango da orain arteko ekoizpena orrazteko. Horrela, terminologiaren konbergentzia eta, ondorioz, normalizazioa hobeto bermatuko da.\nBai kontsulta-aplikazioko, bai Euskaltermeko informazioa eguneratuz joango da eta, beraz, proposamen terminologikoa eguneratuta mantenduko da.\nBestalde, proiektuaren ondorengo helburua 2018ko argitalpeneko lexiko-muin hau abiapuntu gisa hartuta hurrengo edizioetan sortuko diren edukietatik termino berriak lantzea eta lexikoari gehitzea da. Honela, baliabidea gero eta osatuagoa, sendoagoa eta baliagarriagoa izango da.\nLan honi buruzko argibide gehiago nahi izanez gero, mesedez idatzi posta elektronikoko helbide honetara: barrate[abildua]uzei.eus.


‘Soka’, euskal dantza ezagutzeko erakusketa berria — dantzan.eus\nHemen zaude: Hasiera › Hemeroteka › ‘Soka’, euskal dantza ezagutzeko erakusketa berria\n‘Soka’, euskal dantza ezagutzeko erakusketa berria\nKoldo Mitxelenako ganbarak agertzen duen proposamena apirilaren 2ra arte ikus daiteke\nEuskal kulturaren erakusle handienetako bat da dantza. Horregatik, Euskal Kultur Erakundeak (EKE) Soka izeneko erakusketa eraman du Donostiako Koldo Mitxelena Kulturunera, apirilaren 2ra arte irekita egongo dena bertako ganbaran. Euskal dantzari buruz eta honek gizartean duen eraginaz gehiago jakin nahi duenak aukera paregabea izango du erakusketa honekin, eta, gainera, gaiaren inguruko hitzaldi eta ikuskizunekin gozatu ahal izango du bi hilabete hauetan zehar. “Hainbat panelek osatutako erakusketa da, hasieran testu labur batzuk dituena, eta, ondoren, zenbait bideo jarri ditugu, beste testu eta argazki ba-tzuekin”, azaldu zuen atzo Pantxoa Etchegoinek, EKEko zuzendariak.\nUkipen pantailek, formatu handiko telebistek eta koadro numerikoek multimedia bihurtzen dute erakusketa. Etchegoinek adierazi zuenez, esposizioan gai ezberdinak jorratu nahi izan dituzte eta horregatik, sail ezberdinetan banatuta dago: “Alde batetik, dantza eta bere estetikaz hitz egin dugu, eta, bestetik, honekin erlazionatutako aspektu sozialak agerian jarri nahi izan ditugu, garrantzia handia dute eta”. Hirugarren atala da sormen gehien duena: hainbat argazkilari gazteei eta Oskar Alegria bezalako zinegileei askatasuna eman zieten, dantzaren inguruan nahi zutena egiteko.\nGutxi gora behera 130 metro karratu dituen eremu bat hartzen du proiektuak eta bertan 400 dokumentu baino gehiago daude, denak bisitariaren esku, eta guztira 200 testigantza inguru bildu dituzte. “Dokumentu zaharrenak 1920ko hamarkadakoak dira, eta hainbat gauza berezi ditugu; adibidez, Pragako pertsona batek Euskal Herriko hainbat lekutan 1927an grabatu zuen bideo bat edota Uruguayen filmatutako beste bat, 1923an”, azaldu zuen Etchegoinek. Gaineratu zuenez, erakusketa hau egiteko ikerketa lan handia egin behar izan dute, baita filmazio lan luze bat ere. “Horrela, erakusketara datorrenak bi aukera izango ditu: nahi duenak, gainbegirada bat emango dio, argazkiak ikusiz, eta interes gehiago duenak lau ordu baino gehiago pasa”, esan zuen, Biarritzen izan zuen arrakasta nabarmenduz.\nErakusketa hau ibiltaria da eta hiru urtetan zehar Euskal Herriko eta atzerriko hainbat lekutan izango da ikusgai. Berarekin batera, jarduera ugari antolatuko da; esaterako, dantza ekitaldiak. Martxoaren 12an, Zarena Zarelako konpainiak Herrikoa izeneko ikuskizuna eskainiko du Koldo Mitxelenan, eta 19an Bilaka konpainiak Leihotik ikuskizuna aurkeztuko du.\n“Dantzaren estetikaz hitz egin dugu, baina bere aspektu soziala ere azpimarratu dugu”


Saim İNCEKAŞ abokatua - Buruz eta berrekiteko\nSAİM İNCEKAŞ abokatua\nInformazioari eta berrekiteko informazioa duen orria.\nSaim İncekaş abokatuak, unibertsitatera sartzeko probaren arrakastaren sailkapenaren% 1ean kokatuta, Kadir Has Unibertsitateko Zuzenbide Fakultatean beka batekin sartzeko eskubidea lortu zuen eta Zuzenbideko titulua prestaketa azterketa alde batera utzi zuen. 2011n AEB-Washingtonen izan zen eta 2013an Stockholm-en udako programan truke programa ugarirekin. Bere jaioterrira Adana itzuli zen bere lanbidea jarraitzera.\nZerbitzu militarra ASAL adarreko buruaren - Garrisoneko komandantearen postuan teniente mailarekin osatu zuen. Adanan defentsa zerbitzuak eskaintzen ditu bezeroen eskubideak babesteko eta auziak, exekuzio prozedurak eta gai ofizialak modu eraginkor eta azkarrenean amaitzeko. Adana İncekaş Abokatu Bulegoan familia zuzenbidea eta zigor zuzenbidea dira batez ere balio dutenak.\nLehen eta Bigarren Hezkuntzako ikastetxea: Başkent ikastetxe pribatuak(Gonen)\nBatxilergoa: Seyhan Anatolian High School\nUnibertsitatea: Kadir Has Unibertsitatea(Beka programa)\nSaim INCEKAŞ abokatuak, Adanan lan egiten duenak, hitzarmena du dibortzio, dibortzio gatazkatsua, kalte-ordain materiala eta morala, zaintza, mantenua eta jabetza erregimeneko arazoei buruzko lege aholkularitza eta defentsa zerbitzua eskaintzak. Arlo horietan idatzitako 5.000 artikulu eta artikulu baino gehiago ditu. Bezeroa-abokatu Bere harremana adoptatu nuenPrintzipioak; berdintasuna, gardentasuna, erantzukizuna eta erantzukizuna.\nAdana Abokatuen Elkargoan autonomo abokatuen lanbidean izena emanda Saim İNCEKAŞ abokatua - Adana abokatu eta aholkularitza juridikoko bulegoan jarraitzen du.\nAv. Jarri harremanetan Saim zuzeneanenpresaren helbidea: Turhan Cemal Beriker Blv. Ez: 7, Ziya Algan Business Center Solairua: 5 Daire: 41, Seyhan / ADANA\nSare digitalen eta sare sozialen kontuak:\nJardunaldia eta Jardunaldia\nLege blogaren artikulua\nAdana İncekaş Abokatu Bulegoa - Ziya Algan Business Center K: 5, Adana / Seyhan\nPoltsikoa: 0534 910 97 43\nBulegoa: 0322 245 00 44\nEgin klik WhatsApp-eko harremanetarako.\nEgin klik Telegram komunikaziorako.\nSaim INCEKAŞ abokatua bereziki "familia-dibortzio legea"Eta"zuzenbide penala”Beren arloetan aditua da.\nSaim İNCEKAŞ abokatua - Praktika Arloak\nSaim İNCEKAŞ abokatua, Adanan jarduten duena, gure Zuzenbide eta Abokatu bulegoa aditua da familia zuzenbidea eta adana dibortzioko abokatua langileak ditu. Dibortzio negoziatua, dibortzio gatazkatsua, kalte-ordain materiala eta morala, zaintza, mantenua eta jabetza erregimenari eta gaiei buruzko aholkularitza juridikoa eta defentsa zerbitzuak eskaintzen ditugu.\nEnpresa zuzenbidea; Langileen eskubideak, soldatak, lan baldintzak eta langileen baldintzak, afiliatuta dauden sindikatuekin dituzten harremanak eta arlo horri lotutako legeria guztiak aztertzen dituen zuzenbidearen adarra da eta, funtsean, langilearen eskubide pertsonalak babesten ditu.\nZure ordainagiriaren diru-bilketa edo materialki zein moralki zorrak eragoztea festak Higadura prozesua da. Prozesu hori betearazpeneko abokatu baten bidez egiteak zure galera materialak eta moralak ekidingo dituenez, beharrezkoa da legezko fasea betearazteko abokatuekin.\nzigorra kasua Prozesua bereziki mingarria da "inputatuari" dagokionez. Saim İNCEKAŞ abokatua Abokatu bulegoko Adana abokatuak daude zurekin prozesu mingarri honetan.\nOinordetza Zuzenbidea eta abokatua espezializazioa eskatzen duen arlo berezia da. Hori dela eta, arlo horretako gertakariak abokatu profesional eta aditu batek ebatzi beharko lituzke. norberak Eskubide galerak saihestuko ditu.\nAdanan oinarritutako Aholkularitza eta Lege Aholkularitza Zerbitzuak


Bideo-jokoak matxistak dira - Gazteberri.eus\nBideo-jokoak matxistak dira\nPublished3 maiatza, 2018\nEHUko Isabel Ceballosek World of Warcraft bideo-jokoan oinarritu du matxismoak bideo-jokoetan duen eragina aztertzen duen bere gradu amaierako lana\nUPV/EHUko Kazetaritza ikasle Isabel Ceballosek egin duen Gradu Amaierako Lanaren (GAL) arabera, gizartean gertatzen den bezala, bideo-jokoetan ere matxismoa da nagusi. Ceballosek World of Warcraft (WoW) bideo-jokoa erabili du bere lana garatzeko.\n“Egunetik egunera emakumeen presentzia bideo-jokoen arloan normalagoa bada ere, estigma bat da oraindik, bideo-jokoak gogoko dituen emakumea arrarotzat edo mari-mutiltzat hartzen duen gure gizartearen baitan”, kexatu da Ceballos.\n‘Análisis del World of Warcraft desde una perspectiva de género’ izeneko Gradu Amaierako lanean ia zortzi milioi harpidedun dituen World of Warcraft jokoan emakumeek dituzten esperientziak aztertzen dira. Egilearen ustez, funtsean, gizartean aurki daitezkeen portaera-eredu matxistak garatzen dira jokoan ere. “Bideo-joko ezberdinen edukiak aztertuz emakumeek bideo-jokoetan duten presentzia eta matxismoaren eragina ikertu duten ikerketa ezberdinak daude. Nik, ordea, World of Warcrafta bezalako elkarrekintza soziala sustatzen duen ingurugiro batean emakumezko jokalariek bizi duten egoera aztertu nahi nuen. Hau da, bideo-jokora jolasten denbora nahikoa daramaten eta, ondorioz, jokoak proposatzen duen online ingurugiroan pertsona asko -gizonak gehienak- ezagutu dituzten emakumeen esperientzia” azaldu du egileak. Ondorio gisa, Ceballosek azpimarratu du bideo-jokoetan matxismoa dagoela: “gizartean gertatzen den antzera”. Nahiz eta, anonimatuak babestuta, “beren egunerokotasunean egingo zutenaz baino zertxobait haraindi joatera ausartzen diren”.\nEgilearen ustez, funtsean, gizartean aurki daitezkeen portaera-eredu matxistak garatzen dira World of Warcraft jokoan ere\nBideo-jokoen emakumezko erabiltzaileek, gainera, “defentsa mekanismoak garatzen dituzte”: beren sexua isilpean mantentzea edo “portaera zakarra izatea beste sexuarekin, gutxiagotasun sentsazio horretatik babesteko”.\nCeballosen arabera, emakumezko jokalariak “erosoago sentitzen dira gizonezkoekin jolasten” zeren, matxismo portaerak badaude ere, “jokalari horri ez ikusiarena egiteko aukera izango dute beti eta, honela, arazoa bukatu egiten da”. Bizitako matxismo portaerak, ondorioz, ez ziren erabakigarriak izan aztertutako jokalarien joko esperientzia hondatzeko. Egokia ez den portaera agertu zuten emakumezkoekiko, ordea, “arbuio sentimendua” garatu zuten. Aztertutako jokalarien hitzetan, desegokientzat jotzen duten portaeretako bat da emakumezko batzuek jokoaren barruan agertzen duten “atentzioa deitzeko irrika”.\n“Nahiz eta esperientzia desatseginenak gizonezkoekin bizi, emakumezko jokalariek esperientzia txar horiek txikiagotzeko joera agertzen dute; arruntagoak badira ere, hain kaltegarriak suertatzen ez zaizkielako”, hausnartu du.\nTradizionalki bideo-jokoak mutilentzat garatu izan dira. Hala ere, gero eta gehiago dira bideo-jokoetara jolasten diren emakumeak. Entertainment Software Association elkartearen ikerketa berri baten arabera, Estatu Batuetan bideo-jokoen erabiltzaileen % 48 emakumeak dira.\nTags: amaierabideo-jokoakCeballosgradukazetaritzalanamatxismoaUPV/EHUWorld of Warcraft\nPrevious Nortzuk dira haur rohingyak?\nNext Hizkuntza berekiak dituzten erkidegoek bilera egin dute Nafarroan


Herri Ondarea :: Katea eta Krispiñena auzuneak\nKatea eta Krispiñena auzuneak\nOromiño Zornotza da. Zornotza partean behean, tabernea zana, Katea dago. Alberditarrena zan, Alberdi zan propietarioa tabernakoa. Izatez aita-eta Asteikoak zirala uste dau, Muxikakoak. Eta handik joanikoak ziran hara, kamineru-edo ibili zan eta kamineru-etxea zan ha. Katean bertan be baegoan kamineru-etxea. Hiru etxeei Katia deitzen deutsie. Hurrengo etxeari, estankoa zana eta tabernea hori be, Krispiñena da. Horreek Zugatzabeitia Goiriena, Etxanon kanterak daukiezananen parienteak dira. Taberna horreek zabalik ezagutu dauz berak.


Txinako BOREAS III Airflow Big Sabaiko Fan Fabrikazioa eta fabrika | kalea\nBOREAS III Airflow sabaiko haizagailu handia\nKALE 7,3M Sabaiko haizagailu industriala PMSM motorrekin\nBOREAS III seriea PMSMn oinarrituta garatutako haizagailu berri bat da, gehienezko diametroa 7,3 metrora irits daiteke. Aire girotuarekin konbinatuta, barruko airea guztiz nahas daiteke uniformeki, elektrizitatearen % 50 baino gehiago aurreztu daiteke. BOREAS III-k espazioko aire-fluxuaren zirkulazioa sustatzen du eraginkortasun oso handiarekin langileak hozteko helburua lortzeko.\nKALE ENVIRONMENTALek garatutako BOREASIII produktuen seriea PMSM (iman iraunkorreko motor sinkronoa) teknologiaren garapenean oinarritzen da. Gehienezko diametroa 7,3 metrokoa izan daiteke. Produktuak teknologia aerodinamikoa, transmisio dinamika, PWM kontrol teknologia, mekanika mekanikoa, simulazio teknologia, komunikazio-kontrola, diseinu industriala eta beste diziplina integralak konbinatzen ditu. Aire-fluxuaren zirkulazioa sustatu dezake eraginkortasun handian. , langileen tenperatura jaisteko helburua lortu eta ingurumen-erosotasuna asko hobetzen du.\nBOREAS III KALE sabaiko haizagailu ezagunak dira. Parametro desberdinak dituzten lau produktu mota daude, 4,9 m, 5,5 m, 6,1 m eta 7,3 m bezalakoak, oso erabilia da industria eta merkataritza lekuetan kalitate handiko eta zerbitzu onenarekin.\n1.300NM-ko momentua, hau da, PMSM motor indartsuena eta bolumen handiko airea eraman dezake.\n2.Dynamic, oso eraginkorra, iraupen luzea, zarata txikia eta abiadura zabala.\n3.Doako mantentze-lanak betirako, ez da olioa aldizka aldatu beharrik.\n4.Tamaina txikiagoa eta pisu arinagoa.\nSchneider markako multzo elektrikoak, istripu batzuk gertatuz gero irteera automatikoki itzaliko duen eraikinaren segurtasuna babesteko moduluarekin.\nAlemaniako markako kontrol-kabineteak, SGS eta CCC ziurtagirien bidez EMC gainditu zituen, bien bitartean, interferentzia elektromagnetikoak modu eraginkorrean babesten duten irristatzearen aurkako probak gainditu zituen.\nBabes maila IP55 da, UL, EMC, LVD, ROHS ziurtagiriak gaindituz.\n24 oin（7,3 m）\n4,7 Ampere/220 V\n20 oin（6,1 m）\n3,7 Ampere/220 V\n18 oin（5,5 m）\n3,0 Ampere/220 V\n16 oin（4,9 m）\n2,6 Ampere/220 V\nAurrekoa: Txina Kalitate handiko Sabaiko Fan Fabrikak - EURUS II Erabilera Industrialeko Sabaiko Fan - Kale Fans\nHurrengoa: BOREAS II Sabaiko haizagailu industriala 5 apala\nAirflow sabaiko haizagailu handia


Gipuzkoako Foru Aldundiko eraikinetako garbitzaile azpikontratatuek grebara deitu dute otsailaren 22, 23, 24 eta 25erako | LAB SINDIKATUA\nEkintza Sindikala Gipuzkoako Foru Aldundiko eraikinetako garbitzaile azpikontratatuek grebara deitu dute otsailaren 22, 23,...\nGipuzkoako Foru Aldundiko eraikinetako garbitzaile azpikontratatuek grebara deitu dute otsailaren 22, 23, 24 eta 25erako\nLAB, ELA eta ESK sindikatuon izenean, Gipuzkoako Foru Aldundiaren eraikinetako garbitzaile azpikontratatuek agerraldia egin dute, joan den ostiralean egindako mobilizazioari segida emateko. Kolektibo honek 120 langile inguru ditu, ia guztiak emakumeak dira, eta sektorean dagoen partzialitatea %80 ingurukoa da.\nGarbitzaileek azaldu bezala, “2021eko maiatzaz geroztik, sektorearen hitzarmen kolektiboa negoziatzen ari gara EULEN enpresarekin, zerbitzuaren egungo arduradunarekin. Hainbat bileraren ondoren, negoziaketaren egoera erabateko blokeora iritsi da. EULEN enpresak argi utzi du negoziazio-mahaian ez duela inolako borondaterik langileei erosmen ahalmena ziurtatzeko. EULENek KPIarekin inolako loturarik ez duten planteamenduak egiten ditu, eta hau sindikatuontzat onartezina da”.\nPlanteamendu ekonomikoak KPIarekin ez lotzeak langileak zuzenean pobretzea dakar, eta langileek ez dute hori onartuko: “Puntu honetan, patronalak negoziazio kolektiboan duen jarrera salatu nahi dugu, sektore maskulinizatuetan KPIarekin lotura egiten duelako eta feminizatutako sektoreetan horri buruz hitz egiten entzun nahi ez duelako. Guk ez dugu kasualitateetan sinesten eta KPIaren lotura lortzeko borrokatuko dugu”.\nBaina ez hori bakarrik, EULEN enpresak, KPIarekin loturarik ez planteatzeaz gain, 2021erako soldatak izoztea planteatu du 2021erako, pandemia urterako, funtsezko zerbitzuen urterako: “Baina zertarako dira funtsezkoak garbitzaileak? Gutxieneko zerbitzuak ezartzeko? Politika eta enpresa-propagandarako? Onartezina da enpresek soldata-izozteak planteatzea zerbitzua ez denean gelditu, baizik eta indartu eta handitu egin denean. Berriro ere, langileekin jolasten ari dira beren enpresa-etekinak handitzeko”.\nLAB, ELA eta ESK sindikatuotatik argi daukagu Foru Aldundia dela zerbitzu horren azken arduraduna: “Gu Aldundiaren beraren erabaki politiko eta ekonomikoz azpikontratatutako langileak gara, estrategia ekonomizista bati soilik erantzuten diotenak. Horregatik, erantzukizunak eskatzen ditugu. Hiru bilera eskatu behar izan ditugu, eta grebaren aurreabisu batekin baino ez digu bilera eskaini Aldundiak”.\nZerbitzuaren pleguak martxan daude eta atzo bilera izan zuten Aldundiarekin: “Bileran eskatu dugu pleguak irizpide ekonomikoen arabera ez esleitzeko. Aldundiaren esku dago zerbitzua ez esleitzea plateamendu ekonomiko baxuenari, baina, zer egingo dute? Enpresa-interesak edo langileen interesak defendatu? Aldundiak berak zerbitzu horretarako aurrekontu-zenbatekoaren estimazioa egiten badu, zerbitzu bera aurrekontuaren %15 gutxiagorekin berma daitekeela uste dute? Nori eragiten dio eskaintza ekonomikoa jeisteak? Ez dugu onartuko. Administrazio publikoak argi utzi digu ez duela negoziazio-mahaian parte hartuko eta ez duela gatazkan esku hartuko, baina gutxieneko zerbitzuen alegazioak egin dituela esan digu. Orduan, administrazioak esku hartu du ZZMM-ak dekretatu diezaguten, baina ez gure lan-baldintzak hobetzeko? Hortaz, Aldundiarentzat, ZZMMetarako bakarrik gara funtsezkoak? Oso larria iruditzen zaigu administrazioaren jarrera”.\nHorregatik guztiagatik, langileek grebara deitu dute otsailaren 22, 23, 24 eta 25erako, “ez dugulako onartuko ez enpresa pribatuek ez administrazioek gu behartsuago eta otzanago nahi izatea. Nahikoa dela esan dugulako eta erosteko ahalmena ez galtzeko borrokatuko dugula argi daukagulako. Garaia delako, 22, 23, 24 eta 25ean kalera irtengo gara, KPIa gabe eskularruak ere ez ditugulako jantziko”.


Politika eta ohiko galderak - Shenzhen Sinfox Technology Co., Ltd.\nEtxea > Guri buruz>Politika eta ohiko galderak\nIRAKURRI HAU ZURE EROSKETA AURRETIK:\nHelduen osasunerako hornikuntzekin eta helduen arropekin ("Kategoria garrantzitsua") produktuekin, piezekin eta osagaiekin lotutako orrialde hauetan arakatzean edo / eta horietako edozein erosketak eginez gero, onartzen duzu:\n1. 18 urtetik gorakoa zara (edo zure bizilekuaren gehiengo adina);\n2. Dagokion Kategoriako artikuluen erosketak negozioetarako bakarrik dira eta ez norberaren kontsumorako;\n3. Ez duzu Etiketa edo osasun abisurik kenduko Kategoria Garrantzitsuko elementuen gainean elementu horiek berriro saltzen dituzunean;\n4. Ez diezu adingabeei eta umeei kategoria garrantzitsuko artikuluen salmentarik antolatu edo erraztuko;\n5. Dagokion Kategoriako elementuak erostea (baldin badago) ez da inportatzeko, salmenta edo birsalmenta debekatzen duen inongo eskualdetara inportatzeko xedea. Aurreko baldintzetako bat urratu edo uste denean salmenta-transakzio guztiak bertan behera uzteko eskubidea dugu. eta ez dugu itzulketarik egiteko betebeharrik ordainketa egin baduzu eta bidali ondoren. Aduana garraiatzeko eta bidaltzeko arriskua zure alde dago.\n6. Biak adostutako bidalketa metodoaz gain, aduanako baimena eta beste edozein zerga edo zerga bidalketa eta inportazio herrialdeetan gertatu direnak inportazio alderdiaren ardurapean daude.\n1) Mesedez, esan iezaguzu zure xehetasunen kontsulta: modeloa / kantitatea / kolorea / paketea beharrezkoa da etab.\n2) Bi aldeek berretsitako faktura komertziala.\n3) Ekoizpena eta bidalketa ASAP antolatuko ditugu jasotako ordainketaren ondoren.\n4) Bidalketa garaiz egitea eta jarraipen zenbakia eskaintzea.\nLaginak kobratuko dira eta kantitate masiboaren eskaera baieztatu denean itzul daitezke. Oinarrizko eredu batzuk doakoak dira probak laginak eskaintzeko. Mesedez, egiaztatu eta negoziatu ezazu gure saltzailearekin.\nDirua itzultzeko politika:\n100% itzul itzazu zure dirua edo trukatu akatsengatik frogak erakutsi ondoren. Mesedez, egiaztatu eta negoziatu gure saltzailearekin.\nKalitatea Bermatzeko Politika:\n1.G. Ziurtagiriaren egiaztapena eskaini al zeniguke?\nA: Bai, izan genezake. CE, ROHS, etab ziurtagiriak ditugu.\nQ2.Nolako materialak erabiltzen dira zure sexu jostailuetarako? Seguru al daude materialak? Haientzako probaren bat?\nA: Bai, badira. Medikuekin, elikagaiekin, toxikoak ez diren eta ftalato askeko material seguruak hartzea gomendatzen dugu.


Lumi taldearen kontzertua Donostian — Gaztezulo\nLumi taldearen kontzertua Donostian\nLumi taldearen kontzertua Donostian Taldeko kide den Nahia Zubeldiak Nekatoenean egindako egonaldian idatzitako poemekin sortutako diskoa aurkeztuko dute bihar San Telmo museoan. https://www.gaztezulo.eus/albisteak/lumi-taldearen-kontzertua-donostian https://www.gaztezulo.eus/albisteak/lumi-taldearen-kontzertua-donostian/@@download/image/lumi.jpg\nTaldeko kide den Nahia Zubeldiak Nekatoenean egindako egonaldian idatzitako poemekin sortutako diskoa aurkeztuko dute bihar San Telmo museoan.\nNahia Zubeldiak eta Manu Matthysek osatzen duten Lumi taldeak Elkano eta itsasoa aurkeztuko du, Zubeldiak iaz Nekatoenean egindako idazle egonaldian sortutako olerki bildumarekin egindako diskoa. Emanaldia San Telmo museoan izango da bihar, hilak 21, 19:30ean.\nZubeldiak iazko azarotik abendura, hilabetez, egin zuen egonaldi literarioa Hendaiako Nekatoenea etxean. Juan Sebastian Elkano abiapuntutzat hartuta, itsasoaren, euskaldunon jakin-minaren, mundu ezezagunen bilaketaren eta itsasoaren bueltako kontuen inguruan landu du olerki-sorta.\nZubeldia itzultzaile eta musikari ziburutarra aspalditik dabil testuak idazten eta musika sortzen, eta Unama eta Lumi taldeetan parte hartu du, besteak beste. Idazketa beti izan du ondoan, bere ibilbide akademikoa lekuko: literatura saileko baxoa lortu ondotik, Bordelen hizkuntza zientzien ikasketak egin zituen. Ondoren, itzulpengintza eta interpretazio ikasketak burutu zituen Gasteizen.


Atzeratu ordainketak txartelarekin | Consumer\nAtzeratu ordainketak txartelarekin\nGeroratzen diren ordainketak interesekin ordaintzen dira gero; beraz, familiaren zorpetze-maila handitu egin daiteke.\nTxartelaren bidez ordainketak atzeratzen badira, erabiltzaileak lasai egon daitezke hilabete gutxi batzuetan, baina komeni da jakitea gero aurreratutako dirua eta interesak ordaindu beharko direla. Nahiz eta ez diren oso altuak -gehiengoan %3tik abiatzen dira-, komeni da aukera honetara ez jotzea, behar kasuetan izan ezik; izan ere, nahi den konponbideak zorpetze handiagoa eragin dezake azkenean.\nGero eta gehiago dira Espainiako etxeak hilabete bukaerara iristea kostatzen zaienak eta gastu guztiei aurre egiteko gai ez direnak. Egoera zail hori arintzeko erabil dezaketen neurrietako bat erosketak kreditu-txartelen bidez atzeratzea da. Horrek aukera ematen die zenbait hilabetez (3 eta 12 artean) lasai egoteko, baina komeni da jakitea gero, kreditua itzultzeaz gain, %3tik gorako interesak ordaindu beharko dituztela. Beste batzuetan, gainera, 10 eta 45 euro arteko komisioa kobratzen da gerorapena kudeatzeagatik.\nOrdainketen gerorapenak kopuru txikiei aplikatzen zaizkie, 3.000 eurotik gorakoak ez badira.\nGerorapenak oso kopuru txikiei aplikatzen zaizkie, 100 edo 200 eurotik goiti, eta horien gehieneko muga 2.000 edo 3.000 eurokoa da. Zenbateko handiagoek kontsumorako edo pertsonalerako kreditua kontratatzea eskatuko lukete. Era berean, oro har, epe jakin baterako atzerapenak baldintza hobeetan agertzea komeni da, gehienez ere bi, hiru edo sei hilabetekoak, eta interesik gabe merkaturatzea.\nOhikoa da lehenengo hilabeteetan interesik aplikatzen ez duten proposamenak aurkitzea, gero, nahiz eta lehiakorrak izan. Banku-bezeroei gastuak kentzen laguntzeko, txartel horiek doan lor daitezke zenbait proposamen zehatzetan, baldin eta on line kontratatzen badira, nahiz eta eskaintzak lehen urterako bakarrik balio duen.\nKreditu-txartelen ordainketa geroratua oso erabilgarria izan daiteke, batez ere ordainketak atzeratzeko eta hilero zenbat ordaindu behar den aukeratzeko aukera ematen duelako. Horrela, titularrak, bere dirusarreren arabera, bi aukera izango ditu: mugaegun bakoitzean kopuru finko bat ordaintzea edo erabilitako zenbatekoaren ehuneko bat ordaintzea. Bi kasuetan gutxieneko bat dago, eta hilero gehitu behar zaie familiak dituen etxeko gastuei. Kontuz ibili behar da, zorpetze-maila igo baitezake.\nBaina kontuan hartu behar da, halaber, txartel horiek graziazko aldi bat dutela, eta horrek lagundu dezakeela aurrekontua zorrotz mantentzen. Saltokietan, supermerkatuetan eta, oro har, establezimenduetan kreditu-txartelarekin karguak egin daitezke, kargu horiengatik komisiorik kobratu gabe. Luzapen-aldi baten antzekoa da, non hileko erosketa guztiak kontuan metatzen baitira, eta, ondoren, epe horren amaieran interesik gabe pasatzen baitira.\natzeratu banku kreditu pago-eu txartelak zorpetze


Ikasturtea denek gainditzea eta uztailean ikastetxeak irekitzea ez da egingo EAEn, Jaurlaritza aurka dago - Uribe kosta - Hiruka.eus\nIkasturtea denek gainditzea eta uztailean ikastetxeak irekitzea ez da egingo EAEn, Jaurlaritza aurka dago\nArgia 2020-04-16 22:13\nCristina Uriarte, EAEko Hezkuntza sailburua. CC BY SA-EUSKO JAURLARITZA/IREKIA\nEspainiako Estatuan ikasturtea nola amaitu zehaztu du asteazken honetan Espainiako Gobernuak, baina plan propioa duela erantzun du Eusko Jaurlaritzak: udako oporretan ikastetxeek ateak zabaltzea, adibidez, ez du onartu EAErako, ezta ikasle guztiek ikasturtea gainditzea ere, nahiz eta adierazi duen inork ez duela ikasturtea errepikatuko koronabirus krisiaren erruz.\nAsteazken honetan Isabel Celaá Hezkuntza ministroak erkidegoetako Hezkuntza ordezkariekin egindako bileran adosturikoa ez da loteslea. EAEk, bere eskumenak baliatuz, plan propioa iragarri du jada. “Sailean denbora daramagu gure plana lantzen, eta bertan definituko dugu ikasleak nola ebaluatuko ditugun eta zein irizpideren arabera egingo dugun”, azaldu du Uriartek. Plana hezkuntza komunitateari “laster” jakinaraziko diola gaineratu du.\nKlaustroek erabakiko dute\n“Euskadin inork ez du ikasturtea errepikatuko koronabirusagatik, baina horrek ez du esan nahi ikasle guztiek ikasturtea gaindituko dutenik. Ikasturtearen bi heren presentzialki eman dira dagoeneko eta horri gehitu behar zaio hilabeteotako lana. Klaustro bakoitzak, duen esperientzia eta irizpide profesionalarekin, erabakiko du zeinek gainditzen duen eta zeinek ez”, zehaztu dute Hezkuntza Sailetik. Errepikatzea, dena den, salbuespena izango dela gaineratu dute.\nUdan, ikastetxeak itxita\nAsteazkeneko bileran adostu zuten beste puntuetako bat izan zen udako oporretan ikastetxeek ateak irekitzeko aukera izatea, laguntza behar duten ikasleengan pentsatuz. Horren aurrean, uztailean Araba, Bizkaia eta Gipuzkoan klaseak emateko aukera baztertu du Uriartek.


Bazkari feminista Antixena gaztetxean - Oñati - Goiena.eus\nBazkari feminista Antixena gaztetxean\nmaider arregi 2017-03-11 19:42\nAndraitz talde feministak antolatuta, bazkari feminista egin dute eguerdian Antixena gaztetxean. "Asko dagoela egiteko oraindik ere" aldarrikatu dute.\n"Feministak izan behar gara egunero, orduro eta minuturo. Eta hemendik feminismora batzeko deia egiten dugu, denon artean mantenduko eta lortuko ditugulako emakumeon eskubideak", azaldu zuen Andraitz talde feministako Lourdes Arregik Martxoaren 8ko elkarretaratzean. Izan ere, oraindik lan asko dago egiteko.\nOñatiko udaleko berdintasun sailak lehendabizikoz emango du ikerketa beka eta hori Emakumeen Eguna ospatzeko antolatu diren gainerako ekitaldiekin batera sartu dute egitarauan. Selma Huxley izena darama eta aurkezpena martxoaren 29an egingo dute. Ekitaldia borobilduz, gerra eta emakumeen memoria historikoaz mahai ingurua egingo da Irantzu Mendia eta Amagoia Gurrutxagarekin.\nSelma Huxley bekaren helburua da Oñatiko emakumeek historian zehar egindako ekarpenak (lanean, bizitza sozialean, ekonomian, politikan, kulturan...) aztertzea eta plazaratzea. 12.000 euroko diru laguntza da.


Dantzaren Industriako emakumeen eta gizonen egoera EAEn - Kulturklik Profesional\nDantzaren Industriako emakumeen eta gizonen egoera EAEn\nSektore bizi baten errealitate jakin bat aztertzen denean, funtsezkoa da aztertu behar den horren inguruko definizio adostuetatik abiatzea eta zer esparrutan kokatzen den deskribatzea.\nHortaz, lehendabizi, txostena zer esparrutan kokatzen den deskribatuko dugu, eta, gero, zer definizio behar diren azaldu. Azterlan honen lehenengo bereizgarria jatorria da. Erakunde batek sektoreko profesional bati eskatutako lan bat denez, ezinbestekoa da aipatzea zer interes duen erakundearentzat emakumeek eta gizonek dantzaren industrian bizi duten genero-errealitateak, baita zer eragin duen ere dantzaren industriak errealitate horretan bere ekintza ugarien bidez. Ekintza horietako gehienak politika kultural publikoen parte dira, baina ez hori bakarrik.\nBigarrenik, dokumentu hau sormenaren sektoreko hainbat pertsona edo erakunderi agindutako txosten batzuen parte da, eta, ondorioz, pertsona edo erakunde horien ikuspegi pribatu eta barnekoa du; aztertzaile ez ezik, pertsona edo erakunde horiek aztergaiaren parte ere badira.\nAzkenik, denbora-epe edo une historikoak ere eragina du edukian. Urtearen amaieran ekin zaio azterlanari, urteko zenbaketa kontuan hartuta, eta behar bat hauteman ondoren, oso aspalditik ez zirelako (edo, zenbait kasutan, inoiz ez zirelako) diziplina hauek aztertu eta artatu: musika, literatura, zinema, antzerkia eta dantza.\nAzterlana Eusko Jaurlaritzaren Kultura eta Hizkuntza Politika Sailak eskatu duenez, komeni da zenbait kontzeptu definitzea, eta kontuan hartzea zer inplikazio aktibo duten emakumeen eta gizonen arteko berdintasunerako politikak deritzegunetan, baita genero esaten dugunean zer ulertzen dugun zehaztea ere.\nGero, azterlana dantzaren industriara mugatuko dugunez, komeni da definitzea zer den eta zer hartzen duen barnean, eta termino hori oro har erabil dadin defendatzea, sektore artistiko batek ez baitu gustuko industria hitza erabiltzea sektore gisa bizi duen errealitateaz mintzatzeko.\nEta, aurrerago, axioma moduan, txosten honetan agertuko diren terminoetako batzuk definituko ditugu, gorputz teoriko bat izateko, zeina aipatuko ditugun zenbaki eta estatistiken oinarri izango baita. Termino horiek, besteak beste, eszena gaineko adierazgarritasuna eta genero-ikuspegia kontuan hartzen duen programazioa izango dira.\nDantzaren industriako emakumeen eta gizonen egoera EAEn [pdf, 3,4 MB]


Idazleak - Jose Luis Alvarez "Txillardegi" - Hemeroteka - Elsa Scheelen\n1979-09 Elsa Scheelen | Gotzon Garate\nIrakurri berria dut Elsa Scheelen. Arrazoiez esan dute, Ibon Sarasolak eta bestek, elaberriak eta euskal literatura, aurrera joko badute, kritikaren beharrean daudela.\nBerriki Bernardo Atxaga ere euskal kritikaren ezaz arrenkuratzen zen. Zoritxarrez, kritika idazlearen ideologari begira egin izan ohi da sarritan.\nNeu kritika hontan Txillardegiren euskarari ohartxo batzu egitera mugatuko naiz. Egitura eta formari buruz Sarasolak eman zuen bere eritzia “Txillardegi eta Saizarbitoriaren nobelagintza” saioan.\nZenbait puntutan ezik, bat nator hot azaltzen diren eritziekin. Jakingarria da saio hori, bere laburtasuna gorabehera.\nElsa Scheelenen euskara\nTxillardegik (bere gramatika lan txalogarriez gain) bide berriak ebaki ditu euskal elaberrigintzan. Euskara gaurko gizartearen eguneroko bizitzarekin konfrontatu du.\nHalere, nahiko akats aurki daiteke Elsa Scheelen elaberrian. Gogoeta ilunetan Txillardegiren euskara bikainki dirdiratzen den bezala, eguneroko euskaran, gauzarik erraxenak esan behar diren unetan, orduantxe hain zuzen ere, irristatzen da eta laprastatzen:\n“Elsa sukaldera abiatu zan ur baso bat edatera” 14 or.\nErdaraz: “Elsa se dirigió a la cocina a beber un vaso de los que se usan para agua”.\nBerak, ordea, besterik esan nahi zuen:\n“Elsa… baso bat ur, baso bat bete ur edatera”…\nHau da, euskara gaurko mundu korapilatsu hontarako gai egin nahi izateko asmo jator hortan garaile ateratzen den bitartean, oso zalantzatan jartzen naiz ni Txillardegi iritsi ote den eguneroko euskara aspaldidanik jasoa zegoen mailara.\nEgia esan, Fernando Mendizabal, Salbador Garmendia, Mikel Zarate… ez dira sartu Txillardegi murgildu den arazo sakon-latzetan. Berriz ere esan beharra dago, hor datzala Txillardegiren meritu bat.\nIdazle haiek, ordea, maisuki, indarrez eta euskara beteaz idazten duten alorretan, Txillardegi moteltxoago ikusten dugu. Has gaitezen zenbait puntu orokorrekin.\nElsa Scheelen-en aurkitzen diren eta gehienak lapitzez azpimarratzeko pazientzia hartu dut: asko dira sobran daudenak.\nDozenaka eta dozenaka dira eta-rekin hasten diren esaldiak. Kontakizuna oso moteltzen dute:\n“Eta zure zai hurtan gosetu egin naiz, eta umorea arras galdu ere bai… Eta sukaldera joan; eta sagar bat zuritzen eta jaten hasi zan” 11 or.\nIa orrialde guzttietan ditugu holako exenpluak (Ikus batez ere 13, 22, 46, 116, 119, 124, 137, 139, 145, 156, 194, 203, 204, 219, 227, 236, or.).\nEta honekin elaberriari ez dagokion doinu biblikoa eransten zaio:\n“Eta nor da, Iauna, sinhets decadan hura baithan? Eta erran ciecon Iesusek, eta ikussi duc hura, eta hirekin minco dena duk hura. Eta harc dio, Sinhesten diat, Iauna. Eta adora cecan hura. Eta erran cecan Iesusek…” Leicar. Ioan. 9, 36-39.\nNahasketatxoa ikusten dugu hitz hau erabiltzerakoan. Antzeman eta atzeman (atxeman) nahastu egiten dituela dirudi.\nGogortxo gelditzen dira aditz honekin jositako esaldiak. Herriak ez ditu erabiltzen modu hortara:\n“Oraingoz ez dut joaterik antzematen” (29 or.). “Begirada igeskor hura faltsu antzeman zuen” (34 or.). “Bezero asko baino legunago… antzematen zaitut” (223; ikus 14, 27, 53, 69, 79, 82, 125 or.).\nHerriak, Bizkaian, Gipuzkoan eta Nafarroan antzeman datiboarekin erabiltzen du:\n“Antzeman dizut”. “Begirada… hura faltsu zela antzeman zion”.\nTxillardegik bestetan atzeman darabil:\n“Elsa egoera berriaz nagusiturik atzeman uste zuten” 73 (Ikus 182 or.).\nBegiratu beste inon entzun edo irakurri ez dudan modura erabiltzen du.\nBegiratu-k bi esanahi ditu: a) mirar: datiboarekin. Juanitori begiratu nion; b) guardar, custodiar, etab. akusatiboarekin: begira gaitzatzu gaitzetik. Amen.\nLiburu hontan, ordea, ia beti, “mirar” esateko, akusatiboa erabiltzen da:\nzerua begiratu zuen 193; zerura begiratu zuen.\nElsak bere erloju ñiminoa begiratu zuen 9. (Ikus 28, 41, 46, 113, 125 or.).\nSarriegi erabiltzen da baina. Ordea, ostera… erabiliz prosa aberatsago eta zauliago litzateke.\nZenbait pasartetan, barrena hitzarekin gozagaitz loturik dauden sintagma batzu edireiten dira: bazkarian barrena 208 / bazkal denboran\nbizieran barrena 13\nkorridorearen barrena urrundu zan 161 / korridorean barrena\nBerdintsu zehar hitzari buruz:\ngauean zehar 46 / gau osoan, gau guztian\nHitz hau batzutan trakets erabiltzen da; herriak darabilen bestaldera.\nUkkel’go bereko bezero anitz joaten zitzaion 23 / Ukkel’en bertako bezero.. edo Ukkel’(e)tik ere…\nMaredous’ko bereko edari-botilla bat? 195 / Maredous’en bertako…\nEmakumetan beretan 27, zerbitzarietan beretan 30, begietan beretan, lenengo unetik beretik 77, bakartadea… eskaparate jendetsuen beren aurrean 110; (ikus 20, 23, 47, 53, 87, 104).\nHerriak holakoetan, gehienetan ere erabiliko luke: emakumetan ere… eskaparate jendetsuen aurrean ere. Beste kasu batzu:\ngaur berean 201 / gaur berton\noraintxe berean 215 / oraintxe berton\nohe ertzeraino bereraino 12 / ohe ertze ertzeraino\nohartze berean 212 / ohartu orduko\nesate berean 246 / esan orduko.\nAzken bi kasu hauetan, ohartze berean eta ohartu orduko, gauza bana direla esan lezake norbaitek. Baliteke, baina horko pasarteetan, euskaldun batek bigarren modura esango luke, nire ustez.\nGipuzkoa eta Nafarroako zenbait baserritan entzun izan dudanez, orain, oraindik eta abar, orainaldirako bakarrik erabiltzen dituzte. Fernando Mendizabalek (eta beste batzuek) oso ederki betetzen du gaur egun ere bizirik dagoen lege hau. Axular, ordea, hastandu egiten da bide hontatik. Adibide batzu:\nOrain bere buruaz ikasia zekien / Orduan bere buruaz ikasia zekien (ikus 157).\nHitzak aidean zeuden oraindik 18 / …aidean zeuden artean.\nBeste xehetasun bat. Gazteleraz “todavía” moduzko adberbio bezala erabiltzen da. Euskaraz, ordea, oraindik hitzak ez du berez holako sentidurik:\noraindik ere uzkurrago eta etxekoiago 111 / are uzkurrago… (ikus 124, 143, 158, 187, 190, 203). Gauza bera esan behar da oraingo (100) eta oraingoan (232, 241) hitzei buruz.\nZabartxo dauden beste esaldi batzu\nUrratzeko zai 133 / urratu zai, noiz urratuko zai\nUrratzeko zai aktibo da. Pasarteak, ordea, pasibotasuna eskatzen du.\ngidoina helduta 43 / gidoinari helduta\naldameneko hauzokoa 114 / eguzkitan egonean 118\nLehenbiziko esaldia, batik bat, euskalgaitz iruditzen zait.\nEsther’en haragizkoak ziran 26 / odolekoak, odol berekoak\naurtiki 47: arrojar, baina ez vomitar, hor erabiltzen den bezala.\niraunduko 98 / iraungo\nez da sekula santan itxaron behar emakume bat 236 / …itxaron behar emakume bati\nesan zuen frantsesera kaskarrean 97 / frantsesera kaskarrez\nhemen bizi zaitezke 94 / hemen bai ongi bizi zaitezkeela\ngora igotzekotan egon zan zalantzan 162 / ?\nElsa, hemeretzi edo hogei (urte) dituzula ematen du 104 / … dituzula ematen duzu\nhirurogeietan laister abiatuta 68 / hirurogetaka urte laster egingo zituen (Ikus 23, 44, 68, 161)\nplaterak ia osorik bihurtu zituen atzera 208 / platerak ia ezer jan gabe bihurtu zituen atzera. Besteak hauxe esan nahi du: devolvió los platos casi sin rotura alguna.\nHire “senar” hori Flandre’ko kastako seme da 67 / …dun\nLuc’en arnasa beroak ez baitzion bizkarra iristen 13 / …ez zitzaion bizkarrera iristen.\nLuc’ek maite duen Antwerpe’ko kaietako tegiek 26 / dituen\n(nik) pairatzen duten 104 / Toki askotan halaxe esaten du herriak. Pertsonak ez nahasteko, ordea, hobe: dudan.\nBaserrietan, erdaraz ez dakitenekin hitz eginez gero, bat gure aldean (bost urteko Filologia karrera egin dugunon aldean) bakanago erabiltzen dutela kontura gaitezke; batez ere beste numeral bati kontrajartzeko, alegia; indefinido bezala gutxiagotan.\nez zuen halako aukera bat galduko 153 / halako aukera\nar bat behar dudalakoan 178 / arra behar dudalakoan\nbaso bat eta beste bat 46 / bat eta bestea\nHau, hunen… gehiegitxo ikusten ditugu.\nVanhamme poztu egin zan hauek Elsa’ren aurrean entzunda 94; eta hunen begi nabar illunek… asaldatu zuten. Baina hunek bere zakarreriari eusten zion xamurraldietan; eta huni esker, Elsak ez zuen berandu arte ezer nabaitu 24\nkolpe latz bat izan zan hau Pierre’rentzat 218 / kolpe latza Pierre’rentzat\nEta hau gizon batengan nabaitzea 175\nohe-aurrea zan 58 / ohera aurrekoa zan. ohe aurrea: la parte delantera de la cama, baina liburuan besterik esan nahi da: neskatxaren dantza izorratzen hasteko prestaketa zela.\netxea polliki polliki antolatuz joatea erabaki zuen 73 / etxea polliki polliki antolatzea erabaki zuen\nburuko oiñaze ikaragarriaz minduta 46 / buruko min ikaragarriekin\nElsa’k arreta guztiz at 21 / ?\nDe Potter jaunari buruz, maiz pentsatu dut 239 / Zer pentsatu? Hobeto: De Potter jaunari buruz maiz egin izan dut gogoeta… pentsatzen jarri naiz…\nhitz asko, bai, motorraren soinuan nahasirik 247 / … motorraren soinuarekin (soinuaz?) nahasirik\nafarira joan ohi zan 44 / afaltzera…\natzera eta aurrera asi ziran ezin egonak eraginik 186 / … ziran ezin egonda, ezin egonez\nesankizuna, dana dala, esanik zegoen 200 / halere, esanak esan\nsendimendurik gaueko atseginik gabe ez dago 215 / ?\nezkonduak eta aita-familiako 93 / ?\ngauza askoren gabea 118 / … askoren hutsunea, hutsa… gabe gelditu naiz (eta antzekoak) esan ohi da. Gabe-ren aurretik sustantiboak inesiboan erabiltzen direnik ez dut uste.\nbaina hortara entzun zuenean 37 / zenbait tokitan hortara, “por lo tanto” adierazteko erabiltzen dute.\ngogorik batere gabe oheko atsegin hits hartara… zer esan? 118 / hartaz… zer esan?\nElsaren mundua… hestutu egiten zitzaion 128 / Elsari\nGero eta jende gutxiagorekin hitzegiten zuen: “Hektos” neko irakasleak, eta etxe ondoko dendari batzuk 128 / eneko irakasleekin… eta … batzu(e)kin\ngizona goseak hiltzen dan herrietan 138 / goseak hiltzen dagoen, goseak hiltzen duen…\nPierrek, tristurak gainditurik gogoratzen zan… begi nabar illun maitatu haietaz, doillor eta kupidagabe, behin ere baino ederrago eta urrutiago… 178\na) Pierre gogoratzen zan\nb) … urrutiago zeuden haietaz. Bestela ba dirudi, doillor eta kupidagabe Pierre bera dela.\nJoskera zaila dago esaldi hontan:\nPaguerettes’ko gela epelean emakume mikaztu bat eta lehengo aldiz gizon on bat, gizanegarraren eresia entzun zitekean, etsia, gaueko illuntasunean bakardadean ari”. 179.\nNon dago emakume eta gizon hoien aditza?\nElaberi hontan esaldi asko bukatzen dira ari hitzarekin, elipsis eginez.\nBestalde Txillardegik bide, norberaren eritzia adierazteko erabiltzen du:\n“ezagutzen bide zituen” 134 (ikus passim). Positiboa izan daiteke.\npareta lanpara bati so pausatu zitzaion begirada Elsa’ri 53 /\nElsa’ren zorion lodi hura… igesi zijoakiola nabaitzen zuen / Elsa’k\nGizonek ez dute inoiz neurtuko nere huntan emakume batek jasaten duen kolpe latza norainokoa dan… 80 / Nola elkartu bere eta batek?\nBatzutan, esaldiaten erritmoak beste paralelismoa eskatuko luke:\nlegea ez da sortu gizonen zerbitzuko, paperen laguntzaile baizik 122 / … paperei laguntzeko baizik\nhizkuntzaz… giroaz, alde guztietatik hitz batez 26 /\nsinistu ezina zuri izanik ere 96 / sinesgaitz bazaizu ere\nedozein gizonen besoetara nere burua aurtikitzeko zoratzen naizela iruditzen zaie 103 / zoratzen nagoela\nbesoetara burua aurtiki?\nBa zeukan aurrerakoan gauetan zer irakurririk 48 / Handik aurrerako gauetan ba zeukan… edo aurrera ba zeukan gauetan…\nLuc’en muntatutako “Modern garajeak… 15/ Luc’ek\nez zan sekula entzun “Jaungoiko” hitza birau egiteko ezpada 38 / ezpazen\nhemezortzi-hogei urtekoa 58 / Halaxe erabiltzen dute Nafarroa, Gipuzkoa eta Bizkaiko baserrietan 93 / Beste toki guztietan urtetakoa erabilzen da elaberri hontan, mugagabetasuna kontuan harturik.\naukera hura baliatu 99 / aukera hartaz baliatu\neguraldia zoragarri mamitu illuntzerakoan / 93 jarri\njoera guzietarako litxarkeriarik 93 / aukera guztietako\nLuc’en partez horrelakorik espero ez zuelarik 18 / Luc’en gandik.\nbatzutan jotzeko gogoa nuen 65 / izaten nuen; jotzeko gogoa ematen zidan\nAskotan… afaltzeko gogo haundirik ez zuen / ez zuen izaten\ngiroa ondurik zegoela igarri zuen 200 / igarri zion\neta gero, uste zuen bederen 217 / eta gero, halaxe uste zuen bederen\nNornahi izanik ere Elsak ez zuen ideki nahi 234 / Iñori ere ez zion Elsak ideki nahi\ngogoz ferekatzen zuen… azkura 236 /\nNafarroa eta Gipuzkoako zenbait baserritan (bestetan ez) pertsonaz mintzo direla azala erabiltzen dute. Larrua, ostera, abere eta beste animalientzat bakarrik\nElsa Scheelen hontan pertsonarentzat ere. Axularrek ere (Ikus 34, 37, 179, 181).\nemaizkidazu hamar minutu 51 / utzi…\nZergatik ez beretara jo? 53 / berak jo?\nheure etxe propioa 68 / heure esanez gero, propioa erantsi?\nGoazen piska bat alaitzera 132 / Norbait alaitzera ala alai (tu) gaitezen piska bat? Bigarrena eskatzen du pasarteak.\nez baitzuen ezer ulertu Elsak esandakoaz 134 / Erdal usaina aditzen diot esaldi honi: Elsak esandakorik ezer ez baitzuen ulertu.\noker zegoen, jeixterakoan kokatu izan balitz bezela 209 / kokatu ala trabatu?\nagiriko harriz eraikitako hesi bat 92 / harri biziz\nElsak ez zuen ezer besterik entzun 9 / ez zuen besterik ezer (besterik deus) entzun.\nIñor ez aspertzeko, bukatu egingo dut.\nGoraxeago esan dugunez, Txillardegi izan da euskara mendua gizarte modernoaren enborrean txertatzen lehenetakoa.\nElaberri hontan ere urrats haundia eman du. Bai kanpoko, naturalezaren edo paisajearen deskripzioei, bai eta arima barrutiko giro ubelak azaltzeari beldurrik gabe ekin dio. Hurrengo idazleentzat bidea erakitzen ihardun du bipilki.\nTxillardegiren beste alderdi positiboa: gehien gehienetan joskeraren (sintaxis) legeak oso ederki betetzen ditu.\nKonparaketa bat egin daiteke: Anjel Lertxundiren edo Ramon Saizarbitoriaren euskara naturalago, eguneroko biziari lotuago da. Txillardegiren euskara joriago, aberatsago da. Batzutan euskararen norma ez ezik, euskararen sistema bera ere lardaskatu arren, euskal gramatikak eskaintzen dituen posibilitateez baliatzen antzetsu ikusten dugu Txillardegi.


Oneka Anduaga: «Samaniego Report da zuzentzen ditudan aldizkarietan famatuena egin dena» – IPI Samaniego Report\nOneka Anduaga: «Samaniego Report da zuzentzen ditudan aldizkarietan famatuena egin dena»\nOneka Anduaga kazetaria da eta gaur egun La Vanguardiarekin elkarlanean ari den Junior Report eskola aldizkariaren zuzentzailetako bat da. Bere lana ikastetxe ezberdinetako ikasleen artikuluak zuzentzea da, tartean IPI Samaniegokoak\nZein da zure lana La Vanguardia aldizkarian?\nEz dut zuzenean La Vanguardiarako lan egiten, baizik eta La Vanguardiak kontratatuta daukan beste enpresa baterako: Blue Globe. Blue Globe Bartzelonako enpresa bat da eta kazetaritzan eta komunikazio arloan lan egiten du.\nNire kasuan, konkretuki, zuzentzaile lanak egiten ditut: 14 eta 16 urte bitarteko ikasleek egiten dituzten idatziak zuzentzen ditut, kazetaritzako irizpideak jarraituz. Gaur egun hiru eskolekin egiten dut lan: Madrileko bi eta Gasteizko bat.\nNolakoa da La Vanguardia bezalako aldizkari handi batean lan egitea?\nEsan bezala, ez dut zuzenki La Vanguardiarentzat lan egiten; eta egia esan nahiago dut. Izan ere, nire ustez, zenbait eta enpresa handiagoa, orduan eta tratu inpertsonalagoa dago. Adibidez, La Vanguardiako kazetaria izango banintz, seguruenik ez nuke aukerarik izango orain egiten dudan zuzentzaile lana egiteko, eta ez nuke ikasleekin eta hezkuntza munduarekin horrenbesteko harremanik izango. Nahiago dut horrela.\nBeste alde batetik, egia da La Vanguardiari loturiko lana egiten dudala (zuzentzen ditugun artikulurik onenak La Vanguardiaren online atalean azaltzen dira), eta hori ere oso interesgarria da. Edozein lanetan ikasten da zerbait; baita aldizkari handietan ere.\nZein etapa kostatu zaizu gehien aldizkari bat aurrera ateratzerakoan?\nHasteko uneak dira zailenak: ikasleek ez dute oso ondo kazetaritza mundua kontrolatzen, eta ulertzekoa da, azken batean ez baitira kazetariak eta inoiz ez dute horrelako formaziorik jaso. Baina behin hasierako une hori pasata, ikasleek eta irakasleek martxa hartzen dutenean, oso erraza izaten da.\nBeste Euskal Herriko ikasle aldizkariren batekin lan egiten duzu?\nEuskal Herrikoak ez, Junior Report proiektuaren barruan ez dagoelako gaur egun martxan dagoen beste euskal aldizkaririk; baina Madrileko beste bi ikastetxetako zuzentzailea naiz.\nZuzentzen duzun aldizkariren bat egin ahal da oso famatua?\nZuzentzen ditudan aldizkarietatik Samaniego Report da famatuen egin dena. Are gehiago, pasa den ikasturteanJunior Report proiektua osatzen zuten aldizkarietatik bisita gehien jaso zuen aldizkarietako bat izan zela esango nuke.\nFamaturen bati egin diozu elkarrizketaren bat?\nKazetari bezala ez dut famaturik elkarrizketatzeko aukerarik izan, baina bai Samaniegoko ikasleek elkarrizketatu zuten pertsona ezagun bati eginiko elkarrizketa zuzentzekoa. Pasa den ikasturtean Eneko Axpe, NASAko ingeniariari eginiko elkarrizketa, hain zuzen ere.\nZein izan zen zure lehenengo lana kazetari bezala?\nHistoriako aldizkari batean praktikak egiteaz gain, orain egiten ari naizen zuzentzaile lana da kazetaritzarekin izan dudan kontaktu profesional bakarra.


kritiken hemeroteka » Iraganean galdua\n« Ihesaldia | Hariak »\nIraganean galdua / Abelin Linazisoro / Txalaparta, 2001\nIraganean galdua Gurutze Jauregi / Aizu!, 2002-02\nLiburua: Ixiar hilzorian dago eta Agustin senargai ohia ikusi behar duela diotso senarrari, behin eta berriz. Kezka handiren bat du barnean, baina senarrari ez dio ezer esan nahi. Hogeita bi urte iragan dira bereizi zirenetik eta Agustinek ezin du ulertu zein izan daitekeen berarekin hitz egin nahi izateko arrazoia. Bien artekoa, borroka armatua bidetzat hartu zuten bi ekintzaileren arteko maitasun ezinezkoa izan zen.\nEmaitza: Abelin Linazisororen bigarren eleberri honek osagai guztiak ongi orekatuak dituen amodio istorio eder baten ibilaldian barna murgiltzen du irakurlea. Bestalde, maitasun kontakizun horren protagonistak bi ETAkide izateak gazi-gozo ugari duen gertakizun eta akzioa gehitzen dio istorioari, sentimendu biziko nahasketa emanez.\nNabarmentzekoa: Agustinen pentsaeren bitartez, Euskal Herriko azken hamarkadetako gertaera garrantzitsuak oroitarazten dira, istorioa oso ongi kontestualizatuz. Azpimarratzekoa da, halaber, egoerak, gertakariak, sentimenduak… xehetasun errealaz deskribatzen dituela; hau da, irakurtzen zoazen heinean, oso erraz irudikatzen duzu kontatzen zaizuna.\nEsaldia: Esaldi aipagarri asko dago, adibidez: “Amaren sabelean bizi ahal izateko haurrak zilbor-hestea nahitaezkoa duen bezala, preso politikoak herriaren bilakabidea ezagutzea behar-beharrezkoa du espetxeko hormak gainera eror ez dakizkion”.


Herentals - Wikipedia, entziklopedia askea.\nMien Van Olmen (en)\n51°10′36″N 4°50′11″E / 51.1767°N 4.8364°E / 51.1767; 4.836451°10′36″N 4°50′11″E / 51.1767°N 4.8364°E / 51.1767; 4.8364\nOlen, Lille (Belgika), Heist-op-den-Berg, Westerlo, Kasterlee, Vorselaar, Grobbendonk eta Herenthout\n28.272 (2020ko urtarrilaren 1a)\nCosne-Cours-sur-Loire, IJsselstein eta Alpen\nHerentals (nederlanderaz ahoskatua: ˈɦeːrəntɑls) Belgikako iparraldean dagoen hiria da, Flandriako Anberesko probintzian dagoena. Udalerriaren barruan herri hauek daude: Herentals bera, Morkhoven eta Noorderwijk 2015eko urtarrilaren 1ean 27.368 biztanle zituen.\nHerentalsi maiz Campine eskualdearen hiriburu deitzen diote. Badaude zenbait eraikin nabarmen, horien artean, udaletxea eta hiri zaharreko ateak, Bovenpoort, iparraldeko atea, eta Zandpoort, mendebaldeko atea. Baziren Nederpoort eta Koeienpoort ere, baina denborarekin desagertu egin dira. Hidrodoe zientzia museoa Herentals-en dago. Badago ere txokolate fabrika bat.\nHerentals eskualdeko merkatal gunea da ere, nahiz eta Geel eta Mol hiriek nahiko jende erakartzen duten ere.\nUdaletxe zaharreko dorrea


Jaietako kontzertuak: zer egin dugu gaizki hau merezi izateko? • ZUZEU\n“Hegoaldeko hiriburuetan“, horixe da Salabardoak Gorka Bereziartuari Boligrafo Gorrian arrantzatu dion sarrerako titularrari ezabatu dioguna, laburtzeko asmoz. Osorik, Jaietako kontzertuak Hegoaldeko hiriburuetan: zer egin dugu gaizki hau merezi izateko? du izenburua, festetako musika egitarauek asaldatu dute-eta. Egia esan, ez dakigu ondo zergatik, urtero baitugu kontu bera.\nBeti sartu behar dira ibilbide luze samarreko eta definitiboki hondoa jotako artista espainiarrak ere eta 2017ko jaietan espezie hori asko ugaritu da: Chenoa eta Los Secretos Donostian, Amaral eta Antonio Orozco Bilbon, M-Clan Gasteizen… Eta eskaintza oso zaharrunoa geratzen ari denez, konpentsatzeko iazko hit bat jotzeko prest dagoen norbait. Aurten Morat kolonbiarrek beteko dute funtzio hori Gasteizen eta Donostian –2016an “Como te atreves”-ekin belarriak odoletan utzi zizkiguten–.\nfestak, jaien egitaraua, musika


DVICIO kontzertuak Bilbobusen zerbitzu berezia izango du - Deia\nDVICIO kontzertuak Bilbobusen zerbitzu berezia izango du\ndeia.eus 06.08.2021 | 15:43\nLarunbat honetan Bilbao Arenak hartuko du madrilgoko Dvicio taldearen kontzertua 20.30etan bere abesti berriak jotzeko eta bere arrakasten errepasoa egiteko. Horregatik, zirkulazioa errazteko eta garraio publikoaren erabilera sustatzeko Bilboko Udalak Bilbobusek linea berezi bat martxan jarriko du. Zehazki, beste batzuetan bezala kontzertu jendetsuak egin direnean,E7 linea berezi hau Plaza Biribilaren ingurutik irtengo da Bilbao Arenara abiatuko da.\nHorrela, larunbatean, E7 lineak Plaza Biribiletik aterako da 19:30etatik 10 minutuko maiztasunarekin eta Dvicioren kontzertua amaitzean. Orduan, autobusak Bilbao Arenatik (Askatasuna/Parkea) abiatuko dira Plaza Biribileraino, Erriberako Merkatutik eta Areatzako zubitik igarota. Zerbitzu hori ere 10 minututik 10 minutura emango da geralekuan jendea geratzen den bitartean.\nBizkaiko Iraunkortasun Energetikoaren Batzordea errealitatea izango da.


Eurest Euskadi - Cupcake-ak, kolore gozoak\nCupcake-ak modan daude. Elikagai gozo hau XIX. mendean EB-etan sortu zuen Amelia Simms-ek, zeinak bere “American Cookery” sukalde liburuan lehen errezeta argitaratu baitzuen.\nKafe katilu baten tamaina duen banakako tarta dugu eta madalena edo muffin-en moldean sukaldatzen da.\nGazteentzat eta ez hain gazteentzat ere\nHasiera batean haurren ospakizunetan eta urtebetetzeetan erabiltzen baziren ere, gaur egun cupcake-ek ospe handia lortu dute mundu osoan zehar eta era zein zapore anitzekoak aurki ditzakegu (likoredunak barne), baita helduentzat ere.\nCupcake baten oinarrizko errezeta edozein tartarena dugu: irina, arrautzak, olioa (edo gurina) eta azukrea. “Mini-tarta” hauen abantaila etxean eginak direla dugu, beraz, elikagaien hautaketa hobea egin dezakegu eta batez ere, olio edo eguzkilore olio bidezko gantza kardio-onuratsuak erabil ditzakegu (eritasun kardiobaskularrak pairatzea errazten diguten gurina eta dendetan erabiltzen diren koko edo palma olioa bezalako bestelako gantzak erabili beharrean).\nOinarriaz gain, gozo hauek aukera anitzeko krema ezberdinak eskaintzen dizkigute; esate baterako: bainila, txokolatea, nata, gurina, gazta…). Gaur egun topping-en bidez biltzen dira (koloretako edo txokolate zatitxoak, azukre bihotzak, galleta zatiak edo goxokiak).\nTarta bat denez, bere balio kalorikoa handia da eta batez ere, azukre eta gantza anitz dauka, beraz noizean behin hartu beharreko elikagaiak dira. Halare, hauen tamaina txikia denez, honek postre gozo hauen gehiegizko kontsumoa ekiditen lagunduko digu.\nDietetikaren inguruko jarraibideek egunero kontsumitu beharreko elikagaiak eta noizbehinka hartu behar direnak bereizten dituzte. Cupcake-ak azkeneko taldean daude, postre moduan, (normalean fruta fresko eta jogurtak bezalako postreak kontsumitu beharko genituzke), askaltzeko edo gosaltzeko hartu behar direlarik, baina dieta orekatua eta ordutegi egokia mantenduz.\nElikagai guztiak sar daitezke elikadura orekatu eta anitz baten barruan, baita postre gozoak ere. Gainera, cupcake-ek gure seme-alabekin sukaldatzeko eta bide batez, euren sormena lantzeko aukera ematen digute.\nJatea eta sukaldatzea ere plazerra izan behar baita.\nNUTRIZIO ETA DIETETIKA ZERBITZUA\nKALITATE, SEGURTASUN, OSASUN ETA INGURUNE SAILA\nCupcakes - Alma Obregón-en orria


Koronabirusak birus-familia zabal bat dira, eta infekzioa eragin dezakete gizakiengan eta hainbat animaliarengan, hegaztiak eta ugaztunak (hala nola gameluak, katuak eta saguzarrak) barne. Gaixotasun zoonotiko bat da, hau da, zenbaitetan animaliengandik gizakiengana transmiti daiteke.\nSARS-CoV-2 koronabirusa koronabirus mota berri bat da, gizakiei eragiten diena eta pertsonen artean transmititzen dena. COVID-19aren gaixotasuna eragiten du.\nZer da COVID 19a?\nCOVID-19a SARS-CoV-2 koronabirusak eragindako gaixotasun infekziosoa da. Birusaren eta eragiten duen gaixotasunaren inguruko alderdi asko ezezagunak dira oraindik. Ezagutzan aurrera egin ahala, gomendioak eguneratzen ari dira.\nSARS-CoV-2a arnasa hartzean, hitz egitean, arnasa egitean, abestean, eztul egitean, doministiku egitean edo ariketa gogorra egitean igortzen diren arnasketako tanta eta aerosolen bidez transmititzen da.\nPartikularik txikienak airean esekita gera daitezke, eta 2 metrotik gorako distantzian dauden pertsonengana irits daitezke. Hala ere, transmisiorik handiena distantzia laburretan eta ingurune itxi eta jendetsuetan (eta, bereziki, gaizki aireztatuta daudenetan) gertatzen da.\nTransmisio-arriskua askoz handiagoa da barnealdeetan kanpoaldeetan baino.\nHalaber, zeharkako transmisioa gerta daiteke kutsatutako gainazalak edo objektuak ukitu dituzten eskuekin begiak, ahoa edo sudurra ukitzean.\nSintomak dituzten pertsonek zein sintomarik ez dutenek transmititu dezakete birusa infekzio aktiboko aldi batean badaude.\nNola babes naiteke?\nErabili maskara barneko zein kanpoko espazioetan. Maskarak sudurra, ahoa eta kokotsa estali behar ditu, eta garrantzitsua da ongi estututa egotea.\nGarbitu eskuak maiz\nEztul edo doministiku egitean, estali ahoa eta sudurra ukondo tolestuarekin edota erabili eta botatzeko musuzapi batekin. Bota musuzapia berehala, eta garbitu eskuak urarekin eta xaboiarekin edota alkoholez egindako esku-desinfektatzaile batekin.\nGorde 1,5 metroko distantzia gutxienez beste pertsona batzuekin.\nEz ukitu begiak, sudurra eta ahoa, eskuek transmisioa errazten baitute.\nLehenetsi aire zabaleko guneen erabilera.\nAireztatu maiz gune itxiak.\nAreagotu etxean eta leku publikoetan eskuekin ukitzen diren gainazalen garbiketa.\nZein dira Covid-19aren sintomak?\nSintomarik ohikoenak sukarra, eztula, eztarriko mina, usaimena edo dastamena galtzea eta aire-faltaren sentsazioa dira. Paziente batzuek mina, sudur-kongestioa edo beherakoa ere ager dezakete.\nKasu gehienak arinak dira. Kasu batzuetan, ez da sintomarik agertzen; pertsona horiei asintomatiko deitzen zaie.\nKasu larriagoetan, infekzioak pneumonia, arnasa hartzeko zailtasun handia, giltzurrun-hutsegitea eta heriotza eragin ditzake.\nZein dira alarma-zantzuak? Zer egin behar dut?\nSintoma hauetakoren bat edo batzuk badituzu, deitu zure ohiko osasun-zentrora edo egin kontsulta jarraipena egiten dizun osasun-arloko profesionalari.\nArnasa hartzeko zailtasuna, aire-faltaren sentsazioa.\nMina saihetsaldean edo bularraldean.\nEztul oso iraunkorra, elikagaiak normal irenstea eragozten duena.\nFlemak odolarekin edo muki berde edo horixkarekin botatzen dituzu.\nEteten ez diren gorakoak dituzu, edota deshidratazio ertaina edo larria eragiten duen beherakoa.\nZure kontzientzia-mailan alterazioak edo nahasmendua nabaritzen hasi zara eta/edo alerta-maila jaisten hasi zaizu.\nZure osasun-egoera okerrera egiten ari dela nabaritzen duzu.\nHaurrengan, gainera, komeni da honako hauek behatzea:\nArnasa hartzean ezohiko zaratak edo mugimenduak agertzen diren.\nLarruazalean orbanak agertzen diren edo kolore orokorra aldatu den.\nArnas sintomak (eztula, sukarra, eztarriko mina edo arnasa hartzeko zailtasuna) dituen pertsonak bere ohiko osasun-zentrora deitu behar du, eta, bertan, osasun-arloko profesionalak edo beste batek bere egoeraren balorazioa egingo du eta bidezko argibideak emango dizkio.\nZer tratamendu hartu behar dut?\nOraingoz ez dago tratamendu espezifikorik, ezta txertorik ere. Ikerketa-azterlanak egiten ari dira, baina oraindik ez dago emaitza erabakigarririk.\nZure prozesuaren kargura dauden osasun-arloko profesionalek agindu dizuten tratamenduari jarraitu beharko diozu. Kasu arin eta moderatuetan, sintomak arinduko dituen tratamendu bati jarraitzea gomendatzen da.\nKasu larrietan, pertsona ospitaleratu egin behar da, bizi-euskarriko neurriak hartzeko eta dauden konplikazioak tratatzeko.\nEz da gomendatzen antibiotiko bidezko tratamendua.\nZenbat irauten du inkubazioaldiak?\nInkubazioaldia infekzioaren eta gaixotasunaren sintoma klinikoen agerpenaren arteko denbora-tartea da. Egungo kalkuluen arabera, inkubazioaldia 1-14 egunekoa da (5-6 egunekoa batez beste).\nBirusa harrapatu al dezaket lehenago pasatu badut?\nTxinan, pertsona immunodeprimituen berrinfekzio batzuk deskribatu dira. Hala ere, oraindik ez dago biztanleria orokorrari buruzko informaziorik. Beste gaixotasun batzuetan gertatzen den bezala, infekzioa igaro ondoren gorputzak immunitatea sortzen duela uste da; beraz, zaila da berriz infektatzea.


Bigarren Hezkuntzako berrogei bat ikaslek UPNAko ikertzaile gazteen aholkularitza jaso dute Planetarioan\nElhuyar Zientzia Azokan parte hartzen ari diren Nafarroako hiru ikastetxetako DBH eta Batxilergoko berrogei bat ikaslek (Leitzako Amazabal BHI, Noaingo Elortzibar BHI eta Atarrabiako Pedro de Atarrabia ikastola) zientzialari gazteen arteko ‘Parekoen topaketan’ parte hartu dute martxoak 14an, asteazkena, Iruñeko Planetarioan. Topaketaren helburua da NUPko ikertzaile gazteek ikasleekin proiektuak partekatzea. Ekimen honek, Nafarroako Foru Komunitatean, Nafarroako Unibertsitatearen, Planetarioaren eta Zientziaren Lagunen Klubaren laguntza du.\n"Parekoen topaketa" izeneko saioaren inaugurazioan izan dira, besteak beste, Maria Gil Rodriguez Elhuyar Fundazioko Zientzia Unitateko arduraduna, Pablo Sanchis Gúrpide UPNAko Ikerketa Baliabideen eta Ikerketa Egituren Arloko zuzendaria, Javier Armentia Fructuoso Iruñeko Planetarioko zuzendaria, eta Nieves Gordón Zientziaren Lagunen Klubeko zuzendaritzako kidea.\nUnibertsitateko atarian dauden ikasleek proiektu zientifiko edo teknologikoak sortzen dituzte ikasturtean zehar Elhuyarren Zientzia Azoka ekimenerako, eta gaurko topaketan unibertsitateko ikertzaile eta irakasleen aholkuak jaso dituzte. 12 eta 18 urte arteko nafar ikasleek Nafarroako Unibertsitate Publikoko (UPNA) sail desberdinetako 9 ikertzaile, bekadun eta doktoregai gazteren aholkularitza jaso dute. Laguntza hori baliagarri izango zaie beren lanak prestatu eta jendaurrean erakusteko Bilboko erdigunean antolatutako azokan, apirilaren 21ean, EAEko beste ikasleekin batera.\nZientzia Azokako parte-hartzaileek bi eta lau ikasle arteko talde txikiak osatzen dituzte, eta berek aukeratutako gai baten inguruan egiten dute lan. Elhuyarrentzat, ekimen honen antolatzailearentzat, ez da lehiaketa bat, talde-lanean oinarritutako esperientzia aberasgarri bat baizik. Iruñeko bilkura honetan, Bigarren Hezkuntzako ikasleek beren proiektuei buruz hitz egin ahal izan dute, soziologiari, informatikari, kirolari, mikrobiologiari, osasunari eta ingurumenari lotutako proiektuei buruz, UPNAko ikertzaile gazteekin, eta, hala, ikerketarekiko konpromisoa areagotu dute.\nAurtengo Zientzia Azokan, Nafarroako 70 gazte ari dira parte hartzen; izan ere, topaketan izan diren ikastetxeez gainera, Zangozako ikastolako ikasleak eta Zizurko IES Zizur BHI ikastetxeak ere ari dira proiektuak prestatzen.\nProiektu hau www.stemplaneta.eus programaren baitan dago.


Nazio Batuen Torturaren aurkako Batzordeak (CAT) onartu du Marokok Omar N´Dour saharar herritarra...\nNBEren Torturaren aurkako Batzordeak (CAT, ingelesezko siglen arabera) ebazpen irmoa eman zuen azaroaren 26an, Marokoko Estatuari eskatuz ordainen bat ematea, eta epaileen aurrera eramatea Omar N´Dour sahararrak, marokoar segurtasun-indarrek 2010ean atxilotu eta gero, zenbait hilabetez jasan zituen torturen eta bortxaketen erantzuleak. Halaber, CATek Marokori eskatu dio ez dezala egin N´Dourri eta haren familiari kalte fisiko edo morala egin diezaiekeen inolako presio, larderia edo errepresaliarik.\nOmar N´Dourren historia Hegoak argitaratutako Memoriaren oasia. Memoria historikoa eta giza eskubideen urraketa Mendebaldeko Saharan liburuan azaltzen da (Martin Beristain eta González Hidalgo, 2012). 2010eko urrian, hainbat saharar gaztek Gdeim Izik kanpalekua ezarri zuten basamortuaren erdian, Aaiundik hamar kilometrora, okupatutako Mendebaldeko Saharan. Kanpalekua –haren izenak “duintasuna” esan nahi du hassaniaz– haima gutxi batzuekin hasi zen, Marokoren okupazioaren baldintza sozial eta ekonomikoengatik protesta baketsua egiteko asmoz. 2010eko azaroan indarkeriaz desegin zutenerako, 16.000 pertsona inguru biltzeraino hazita zegoen.\nErasoa eta bortxaketak\nOmar N´Dour kanpaleku horretako segurtasun-taldeko kidea zen. Marokoko segurtasun-indarrek erasoa egin zutenean, Omar ez zegoen han, baina egunsentian iritsi zen eta zaurituetako batzuk eraman zituen bere etxera. Bertan atxilotu zuten, zenbait kiderekin batera, eta hiriaren kanpoaldeko basamortu-eremu batera eraman zuten. Memoriaren oasia liburuan irakur daitekeenez:\n“Han, begiak bendaz estalita, esan zioten hilobi bat egina zutela berarentzat; aldi berean, hiltzeko mehatxuak egiten zizkioten arma zuriekin eta suzko armekin, jantziak kendu zizkioten, ur hotzean bainatu zuten eta kristalezko botila batez bortxatu zuten. Komisariara itzuli ondoren, kolpeak jo eta torturatu egin zuten, eta ziega batera bidali zuten, beste 80 pertsonarekin batera. Geroago, espetxetik epaile baten aurrera eraman zutenean, Omarrek adierazi zion torturak jasan zituela, lesioak erakutsi zizkion epaileari, eta auzitegi-txosten mediko bat egiteko eskatu zuen.\nOmar N´Dour zaurituta bazegoen ere, arreta medikoa ukatu zioten handik hilabete batzuetara arte, preso asko pilatuta, higienerik eta elikadurarik gabe espetxeratuta zegoela. 2011ko maiatzean, aske utzi zuten Omar”.\n“Errudunak epaileen aurrera eramatea”\nOrain, “bost urtez aztertu ondoren bai Omarren salaketa eta hark aurkeztutako txostenak, bai Marokoko Estatuak horien aurka egindako alegazioak”, CATek arrazoia eman dio biktimari, eta atxilotu zutenetik gertatutakoari buruz egindako kontakizunari (Reviejo, 2021).\nHorrenbestez, CATek torturatzat jotzen ditu N´Dourrek atxiloketan, galdeketan eta espetxealdian jasandako tratu txar fisikoak eta lesioak, Torturaren aurkako Hitzarmenaren 1. artikuluan azaltzen den adieraren arabera. Era berean, CATek Hitzarmena urratu izanaz akusatu du Marokoko Estatua, krimen horiek ez zigortzeagatik, eta hark hartu beharreko zenbait ordain-neurri adierazi ditu.\nEbazpena urrats garrantzitsua da, Marokok egindako giza eskubideen urraketen biktima izan diren sahararren egia aitortzeko bidean, eta indarra ematen die haien justizia-eskaerei. Ildo horretan, Omarrek berak, Memoriaren Oasiarako lekukotza ematean, honakoa zioen: “Nire asmo bakarra, zaila izango dela uste dudan arren, errudunak epaileen aurrera eramatea da, justiziaz epai ditzaten”.\n“La ONU hace justicia con un saharaui torturado por fuerzas de seguridad de Marruecos cuya denuncia nadie investigó”. (“NBEK zor zitzaiona aitortu dio Maroko segurtasun-indarrek torturatutako saharar bati; inork ez zuen ikertu haren salaketa”). Santiago F. Reviejo. Público, 2021/12/12.\n"El Comité Contra la Tortura (CAT) de Naciones Unidas, en reciente decisión de 26 noviembre de 2021, reconoce las violaciones perpetradas por Marruecos al ciudadano saharaui Omar N’Dour, relacionado con los hechos de Gdeim Izik”. (“Nazio Batuen Torturaren aurkako Batzordeak (CAT), 2021eko azaroaren 26an hartu berri duen erabakian, Marokok Omar N´Dour saharar herritarri egindako bortxaketak onartu ditu, Gdeim Izikeko gertakarien testuinguruan”). No te olvides del Sahara Occidental, 2021/12/03.\n“La verdad que se empeña”. (“Egia temati”). Carlos Martín Beristain. La silla vacía, 2021/12/03.\nMemoriaren oasia: Memoria historikoa eta giza eskubideen urraketa Mendebaldeko Saharan (I. eta II. liburukiak)\nDecision adopted by the CAT - Omar N'Dour (PDF, 300 KB)


09:42, 21 Azaroa 2007(e)ko berrikuspena (kodea ikusi)\n(→Emaitzak eta ebaluazioa)\n215. lerroa: 215. lerroa:\n*Lehenengo iturria da iturririk seguruena, iritzi eta usteetatik haruntzagokoa den egintzen munduan duelako sorburua. Ariketak hor daude, ikasleek eginda. Irakasleari dagokio, orain, horiek aztertu eta ikasleen lana neurtu eta ebaluatzea.\n*Bigarren iturriak lankide izan ditudan irakasleen ekarpen kritikoak emango dizkit. Ekarpenok, langintza berean zaildutako profesionalenak diren heinean, aintzat hartu beharrekoak dira oso. Gainera, ikuspuntu-trukaketa honek geure antolakuntza eta koordinazio-sistemaren eraginkortasuna utz lezake agerian, gauza bat baita nik pentsatu eta egin dudana eta beste bat, seguruenez, irakasle urraskideek ulertu eta egin dutena.\n*Azkenik, hirugarren iturriak, galdeketak alegia, ikerketa-ekintzaren planteamenduan helburutzat hartzen genituen zera guztiak zenbateraino bete diren ikusteko balioko digu.\n223. lerroa: 223. lerroa:\n'''A) Ikasleen ariketak. Balorazioa'''\n:'''1. Zein egoeratan burutu den esperientzia'''\n245. lerroa: 245. lerroa:\n'''B) Irakasle urraskideen iradokizunak eta iritzia'''\n256. lerroa: 256. lerroa:\n*Egindako ariketetan entzutezko ulermenari orain arte ez bezalako tratamendu aktiboa eman omen zaio; ikasleak adi egotera eta modu aktiboan parte hartzera bultzatzeaz gain, jasotako inputa manipulatzera eta aztertzera behartu omen ditugu, eta hori oso lorpen handia omen.\n*Aurrekoarekin estu-estu lotuta, telebista-saioen ahalmen didaktikoa hain agerian, hain garbi uztea ere ez omen da hutsaren hurrengo lorpena izan. Irakasleei eurei ere begiak ireki omen dizkie.\n*Irakasleetako bat harrituta geratu da memoria-lanari eman diogun trataerarekin; ez omen zuen uste entzute-ariketak memoriaren garrantzia saihestuz bidera zitezkeenik, eta orain konturatu omen da baietz.\n*Egindako lanketari esker ikasleek ulermen-estrategia eraginkorrak garatu omen dituzte, hala nola, hitz guztiak ulertu gabe mezu nagusia ulertzea edo aurretiko ezagutzaz baliatzen jakitea.\n*Hasierako beldurrak eta errezeloak gainditu eta hartzaile trebeago bihurtzen joan diren heinean, ikasle bat baino gehiagoren ahotan entzun omen dituzte ETB-n ikusitako zenbait saiori buruzko komentarioak; gero eta gehiago ikusten duten seinale, aidanean.\n270. lerroa: 270. lerroa:\n'''C) Ikasleen iritzia'''\n285. lerroa: 285. lerroa:\n09:42, 21 Azaroa 2007(e)ko berrikuspena


Mugaz gaindiko enpresagintza eta ekintzailetasuna eztabaidagai\n50 lagun inguru bildu ziren Igantziko IrriSarri Land parkeko aretoetan apirilaren 5ean, eztabaidatzeko xedez EKINEZeko “Nahi dugun gizartea, izango dugun gizartea” proiektuko zortzigarren foroa izan zen horretan.\nJardunaldia hasi zen Jean-Michel Larrasqueten, “Nahi dugun gizartea, izango dugun gizartea” proiektuko zuzendari zientifikoa, eta Izaskun Goñiren, Nafarroako Gobernuko Industria, Energia eta Berrikuntzako zuzendari nagusia sarrera hitzekin. Ondoren, bertaratutakoak lau multzotan banatu ziren talde-lanean aritzeko asmoz. Helburua hiru galderei erantzuna aurkitzea zen eta horretan aritu ziren jardunaldi osoan: zergatik ez daude mugaz gaindiko ekimen gehiago? Zeintzuk dira oztopo nagusiak?, Zeintzuk izan daitezke irtenbide orokorrak etorkizunean oztopo horiek gainditzeko?, Eta ekimen konkretuak?\nSaioa emankorra izan zen eta taldeetako partaideen aniztasunak aberastasun hori sortzea ahalbideratu zuen: jatorri askotakoak, Euskal Ekonomi Erkidegotik, Nafarroatik, Iparraldetik, Bearnetik eta Aragoitik. Anitzak ere lanbide eta interes arloen aldetik, erakunde ofizialetako ordezkariak, enpresariak, unibertsitateko irakasleak, herritarrak, politikariak, garapen agentzietakoak, energia kooperatibetako kideak… Ikuspegi ezberdinetatik hausnartzea ahalbidetu zuten.\nEztabaidaren ondorioz, etorkizuneko ateak zabal-zabalik utzi zituzten, batetik egin berri diren harremanak sendotzeko, baita azaldu ziren proposamenak garatu ahal izateko.\nAurreko foroetan egin izan den bezala, laster foroaren emaitzak eta bideoak ikusgai izango dira Eusko Ikaskuntzaren webgunean.


Oiartzun ibaiaren Paisaiaren Ekintza Plana herritarrei aurkeztuko die Udalak asteazkenean | Herribizia\nOiartzun ibaiaren Paisaiaren Ekintza Plana herritarrei aurkeztuko die Udalak asteazkenean\nIngurumena | Plan estrategikoa 2015-10-05 | 0\nErrenteriako Udalak Ekogarapen enpresarekin elkarlanean Oiartzun ibaiaren inguruneko Paisaiarekin ekintza plana gauzatu du. Plan honek, zeinak plan estrategikoa oinarritzat duen, 12 ekintza eta 47 proposamen biltzen ditu. Horien denen zehaztapenean, eragile ezberdinek parte hartu dute. Hala nola, kirol elkarteek, talde ekologistek edota bizilagun elkarteek. Bernar Lemos hirigintza eta hiri mantenuko zinegotziaren arabera, horrek balio behigarri bat ematen dio planari. Lemos bera, Jose Cruz Legorburu ingurumen zinegotzia eta Ekogarapen enpresako kide diren Javir Belza eta Estela Beteta izan dira plana aurkeztu dutenak.\nLegorburuk adierazi du degradazio handiko garaien ostean, Oiartzun ibaia ingurumen kalitate eremua dela. Eta garai bateko estuarioa berreskuratzea ezinezkoa bada ere, hobetu daitekeela. Bide honetan, landu duten planak lau helburu nagusi ditu. Alde batetik, Oiartzun ibaiaren inguruneko paisaia babestea eta honi balioa ematea. Bestetik, eremuaren kudeaketa eraginkor bat egitea, paisaiaren kalitatea areagotuz. Hirugarrenik, bizi kalitatea hobetzea eta parte-hartze aktiboa sustatzea. Eta azkenik, administrazio publiko ezberdinen jarduerak koordinatzea.\nEkintza planak Errenteria eta Oiartzunen arteko mugan hasi eta Kaputxinoetaraino doan ibaiaren zatia hartu du kontuan. Belzaren arabera, zeina plana idaztearen arduradunetako bat izan den, biltzen diren proposamen guztiak bideragarriak dira.\nGaurko aurkezpenean Lemosek planean ageri diren hainbat garapen ekintza azaldu ditu. Saneamendu-sarea osatzea eta isuri kutsagarriak saihestea; erreka eta Kaputxinoetako tunelaren eta behatoki panoramikoen arteko lotura peatonal bat; errekaren nabigagarritasuna berreskuratzea; edota uretako jardueren udal zentroa berraktibatzea dira, besteak beste, horietako batzuk.\nUrriaren 7an, asteazkena, 19:00etan Reyna Aretoan egingo den batzar irekian herritarren aurrean azalduko dute ekintza plana. Udalak bertaratzeko deia luzatu dio Errenteriako herritar orori.\nFutbol-7 torneoa abian da


Josu Urrutikoetxearen atxiloketa salatzeko ELKARRETARATZEA Irunen | Angula Berria\nHasiera » Josu Urrutikoetxearen atxiloketa salatzeko ELKARRETARATZEA Irunen\nJosu Urrutikoetxearen atxiloketa salatzeko ELKARRETARATZEA Irunen\nSan Juna Plaza\nOstirala, Maiatza 17, 2019 - 18:30\nBakearen etsaiak berandu datoz: ez dute herri honen bakeranzko bidea galaraztea lortuko\nSORTUk Josu Urrutikoetxearen atxiloketa salatu eta berehala aske uzteko eskatzen du. Era berean elkartasuna agertu dio bere gertuko inguruari. Operazio honek ez du gure herrian bake agertoki bat eraikitzen laguntzen. Josu Urrutikoetxea izan da bakearen aldeko konpromiso handiena erakutsi duen etakideetako bat. Hain zuzen, berak jarri zion ahotsa ETA desegin zeneko agiriari. Beraz, bera dugu bakearen aldeko ekarpena egin zuenetako bat, ETAren indarkeria euskal politikagintzako ekuazio politikotik behin betirako atera zuenetako bat.\nOperazio honek beste behin ere agerian jartzen du askotan esan duguna: zoritxarrez bakeak herri honetan eta estatuetan etsai boteretsuak izaten jarraitzen du. Bi estatuek gaurko atxiloketekin adierazten dute bakearen aldeko apustu horretan oztopo izaten jarraitzen dutela. Herri honetan bake oso, justu eta iraunkor bat oztopatzen jarraitzen dute. Euskal gizartearen nahirik eta desiorik handienari eraso egiten jarraitzen dute.\nETA desagertu zen, ETAren biolentzia betiko desagertu zen baina herri honetan biolentziak izan badira: estatuen biolentziak indarrean jarraitzen dute. Azken batean, dispertsio politika indarrean mantentzea ere biolentzia da. Gaixorik larri diren presoak espetxean mantentzea biolentzia da. Onen eta gaiztoen, justuen eta injustuen, garaileen eta garaituen errelato bat inposatzen saiatzea ere biolentzia delako. Eta, nola ez, Euskal Herriaren, Kataluniaren eta Estatuko gainerako herrien autodeterminazio eskubidea indarrez galaraztea ere biolentzia delako.\nZentzu horretan, dei egiten diegu estatuei eta PSOEri egin dezatela behingoz, bere garaian ezker abertzaleak egin zuen bezalaxe, estrategia demokratiko eta baketsu baten aldeko apustua. Egin diezaiotela behingoz uko beren biolentziari. Egin dezatela behingoz apustu bakearen alde, demokraziaren alde eta herri honen eskubide nazionalak eta sozialak errespetatzearen alde.\nBakearen etsaiak berandu datoz, ez dutelako lortu herri honen bakeranzko bidea galarazterik. Orain ere, ez dute lortuko. Euskal gizarteak aspaldi egin zuen hautua bake eta askatasun agertoki baten aldekoa. Erasoak eraso, oztopoak oztopo, ez estatuek ez bakearen etsai amorratuenek ere ez dute lortuko herri honen determinazioa galaraztea.\nSORTUk hiru dei egin ditu polizia-operazioa salatzeko, Urrutikoetxearen askatasuna exijitzeko eta askatasunaren aldeko apustu irmoa erakusteko:\nKontzentrazioak herrietan, gaur iluntzean.\nUgao: larunbatean manifestazioa. 18:30 herriko plazatik.\nMaiatzaren 26an: bakearen eta askatasunaren apustu irmoa hautetsontzietan erakustea, EH Bildu bozkatuz.


Txiletik Felipe Riquelme eta euskara. Hizkuntzarekin bizi izandako esperientzia idatzia. | HerriKolore\nTxiletik Felipe Riquelme eta euskara. Hizkuntzarekin bizi izandako esperientzia idatzia.\nKOLABORAZIOA - Felipe Riquelme Menares (Txile)\nTxilen euskara ikasten dabilen Felipe Riquelme herritarraren bizipena dakarkigu Olatz Sánchez-ek herriKoloreko kideak oraingoan. Riquelmeren idatziarekin batera, sarrera hunkigarria helarazi digu urteetan Txilen euskara irakasten ibilitako barakaldarra.\nHalako testigantzak irakurri eta bularraldean kilimakuak sortzen zaizkit, emozio eztanda txiki bat bihotzean eta malko traketsen bat ihesian doakit.\nOhitua nago, ez da lehen aldia.\nAtzerrian euskara klaseak ematen ikasi dudana ezin dut beste ezerekin parekatu. Ikasleen interesa, konpromisoa eta batez ere, euskararekiko erakutsi duten errespetua, maitasuna... bihotzean gordeta izango ditut beti. Euskaraz bizitzen jarraitzeko astindua izan dira lau urtetan zehar izan ditudan ehunka ikasleak.\nEskerrik asko, Txile.\nNIRE HISTORIA EUSKARAREKIN\nAmona Mercedes Urruspuru de Urrestiren omenez ikasten dut euskara eta nire esperientzia euskararekin Txileko Unibertsitate Katoliko Pontifikoan hasi zen. Ikastaroren izena “Euskal hizkuntza eta kultura” izan da eta asko gustatu zait! Nire irakaslea oso profesionala eta bizia izan da, hizkuntza eta Euskal kulturarekiko interesa erakutsi zigun, oso interesgarria. Etxepare Institutuak Euskadin hilabete bat bizi izateko beka eskaintzen zuela jakin nuenean, ez nuen pentsatu bi aldiz eta esperientzian parte izatea erabaki nuen. Nire esperientzia Zornotzako Barnetegian oso polita izan da eta ni oso zoriontsua izan nintzen, nik asko ikasi dut eta jende oso adeitsu eta interesgarria ezagutu dut. Barnetegiaren baldintzak eta instalazioak bikainak izan dira eta irakasleak oso profesionalak. Niri Euskal Herria eta bere jendea asko gustatu zaizkit, Euskal Herria oso ederra da eta nik uste dut Txile oso antzekoa dela alderdi askotan.\nHizkuntza oso desberdina eta zaila da baina fonetikoki oso atsegina da. Niretzat, euskara ikastea erronka handi bat izan zen, baina unera arte gehiago gozatu dudana izan da. Nik uste dut oso garrantzitsua dela hizkuntza babestea eta bere ikasketa bultzatzea, mundua ikuspegia galtzea oso tristea izango litzatekeelako. Santiagoko euskal etxean nik euskara ikasten jarraitu nahi izango nuke. Bilbora itzultzea gustatuko litzaidake, nire bizitzako uda – negu zoriontsuena izan da.\nEuskal Herria, guztiagatik eskerrik asko!\nFelipe Riquelme Menares


Pilar Ovejas Sainz (72 urte)\nIrakasleen baimenak eta ordezkapenak hobetzea proposatu du Jaurlaritzak\nSindikatuekin mahai sektoriala izan du, eta proposamen berriak egin ditu: 3 urteko geletan ratioak jaistea eta 60 urtetik gorakoen eskola orduak gutxitzea, adibidez. Aurrerapausotzat jo dute sindikatuek, baina zehaztasun gehiago eskatu dituzte. Maiatzaren 4an bilduko dira berriro.\nBikote baten eta haren semearen heriotza ikertzen ari da Foruzaingoa, Erriberrin\nGizonezko bat eta haren semea hilda aurkitu dituzte. Sendiko ama larri zauriturik eraman dute ospitalera, baina denbora gutxira zendu da. Foruzaingoa hilketaren aukera aztertzen ari da. Semeak gurasoak hil dituela eta bere buruaz beste egin duela uste du poliziak.\nHala Bedik auzitara joko du “informazio askatasuna” defendatzeko\nEusko Jaurlaritzako Segurtasun Sailak ‘mozal legea’ baliatu du, eta 602 euroko isuna jarri dio Gasteizko irratiko kazetari bati. Salaketaren muina “goitik beherako gezurra” dela berretsi du.\nEl Salvadorko auzitegiek berriz zabaldu dute jesuiten hilketaren auzia\n1989an, El Salvadorren, Ignacio Ellakuria jesuita eta beste zazpi zibil hil zituzten. 2015ean, auziak "gizateriaren aurkako krimen" izaera zuela ebatzi zuen Gorenak.\nZehaztasuna eta anbizioa faltan\nEtxebakoekin lan egiten duten eragileek, oro har, harrera ona egin diote Etxegabeen Euskal Estrategiari. Dena den, ikusi diote ahulgunerik. Besteak beste, esan dute helburua «apalegia» dela eta lan ildoak orokorregiak direla.\n«Foru lege batek ez du ekarriko ofizialtasuna, baina badira beste bide asko»\nOfizialtasuna hedatzeko trabak, mahai gainean\nNafarroako euskararen legea aldatzeko batzordeak lehen bilera egin du. Miguel Izu legelariak egoera juridikoaz hitz egin du. Lege berria elkarlanean idazteko egitasmoa ondu du Kontseiluak\nEuskara «lehia politikorako» erabiltzea salatu du 'Aiaraldea'-k\nArtziniegako Udalak hitzarmena hautsi ostean, EAJren eta PPren jarrera salatu du 'Aiaraldea'-k. Hedabideek duten garrantziaz ohartarazi du\nBirziklatze tasa %48ra igo da Bizkaian, eta 2020ko helburura gerturatu da\nDatorren urterako hondakinen erdiak gaika biltzea aurreikusi du aldundiak. Organikoaren bilketa handitzea «lehentasuntzat» jarri du


Asocolon kolonbiar elkarteko kideak Folk lore 15 jaialdian — dantzan.eus\nHemen zaude: Hasiera › Albisteak › Asocolon kolonbiar elkarteko kideak Folk lore 15 jaialdian\nAmaiur dantza taldeak antolatzen duen Folk lore jaialdia Apirilaren 18 eta 19an ospatuko da aurten. Urtero lez larunbatean Iruñeko kaleetan izango dira dantzari eta joaldunak, eta igandean, aldiz, Uhartekoetan. Euskal taldeez gain Nafarroako kolonbiarren Asocolon elkarteko dantzari taldea ere izango da Nafarroako hiriburuan eta Uharten. Hona hemen egitaraua:\nFolk lore 15\nLarunbatean Iruñeko alde zaharrean:\n11:30etan: Dantzari txikien kalejira Errekoletos plazatik. Partaideak: Murixka (Lezo), Erentzia- Errenteria musical (Errenteria), Amets-Bide (Ordizia), Idoskia (Atarrabia), Larraiza (Lizarra), Orritz (Irurtzun), Elai Alai (Lakuntza), Galtz Orratz (Uharte Arakil), Rocamador (Uharte-Arakil) eta Amaiur (Iruñea).\n13:30: Dantza ikuskizuna Burgoen plazan.\n15:30: Animazioa eta eskulanak Burgoen plazan.\n16:30: Dantza tailerra Burgoen plazan. Asocolon (Kolonbia).\n18:00: Kalejira Iruñeko alde zaharretik. Partaideak: Ibai-Lorak Dantza-Taldea (Zalla), Asocolon (Kolonbia), Oberenak eta Mutiko Alaiak fanfarreak eta Joaldunak (Uharte eta Atarrabia).\n20:00: Ikuskizuna Burgoen plazan. Partaideak: Ibai-Lorak Dantza-Taldea (Zalla), Asocolon (Kolonbia) eta Amaiur dantza taldea (Iruñea)\nIgandean Uharte herrian:\n11:30etan: Dantzarien kalejira san Juan plazatik. Partaideak: Eugiko dantzari txiki taldea, Bizkarreteko dantzari txiki taldea, Bizkarreteko helduan dantzari taldea, Uharteko helduen dantzari taldea eta Uharteko Joaldun txikiak.\n13:30etan: Ikuskizuna San Juan plazan. Partaideak: Eugiko dantzari txiki taldea, Bizkarreteko dantzari txiki taldea, Bizkarreteko helduan dantzari taldea eta Uharteko helduen dantzari taldea.\nInformazioa: Amaiur Dantza Elkartea.


Petición · Elgoibarko Udala : 2017ko TXIKI EGUNA, Abuztuak 25 · Change.org\n2017ko TXIKI EGUNA, Abuztuak 25\n¡La petición ha conseguido su objetivo gracias a 294 firmas!\nTxiki Eguna ha iniciado esta petición dirigida a Elgoibarko Udala\nElgoibarko festetako TXIKI EGUNA beti ospatzen da abuztuaren 25ian, larunbatian jausten ez bada (baserritar eguna) edo igandian (?). Baiña aurten udaletxeko arduradunek erabaki dabe, ostirala izanik, astelehenean ospatzea (abuztuak 28), ostirala gazteen eguna ipiñiz, festak jarraixan izan daitezen. TXIKI EGUNA beti 25ian izan da ta horrela izaten jarraitzea nahiko genuke, gazteen eguna edozein egun izan daitekelakoan edo ostiralak bakarrik dira gazteen eguna?\nElgoibarko Udala : 2017ko TXIKI EGUNA, Abuztuak 25\nHoy: Txiki cuenta con tu ayuda\nTxiki Eguna necesita tu ayuda con esta petición «Elgoibarko Udala : 2017ko TXIKI EGUNA, Abuztuak 25». Únete a Txiki y 293 personas que ya han firmado.


Teknologia aurreratua ibilgailu elektrikoak azkar birkargatzeko - SPRI\nTeknologia aurreratua ibilgailu elektrikoak azkar birkargatzeko\nEuskal enpresen partzuergoak, Azkarga proiektuaren markoan garatutako soluzio bat duten birkargarako bi guneak inauguratu ditu Barakaldo eta Bilbon\nIngeteam, EDS, Iberdrola, Ibil, ZIV euskal enpresek eta Euskadiko Energia Klusterrak osatzen duten partzuergoak, hilabete honetan, ekainean, bukatu den Azkarga proiektuaren testuinguruan garatutako, ibilgailu elektrikoentzako lehen bi birkarga-gune azkarrak inauguratu ditu Bizkaian.\nBirkarga-guneak Iberdrolak Larraskitun (Bilbon) duen egoitzan eta Barakaldoko MegaPark merkataritza gunean, Repsol-en hornitegian, hurrenez hurren, Iberdrola eta Ibil-ek operatzen dituzten horietan instalatu dira. Inaugurazio ekitaldia iragan ekainaren 21ean egin zen eta bertan Eusko Jaurlaritzako Teknologia eta Berrikuntza sailburuorde Estibaliz Hernáez izan zen.\nLankidetza teknologikorako Azkarga ekimenaren helburu nagusia, mugikortasun elektrikoaren hedatzea ahalbidetuko duen birkarga azkar, adimendun eta moldagarriaren soluzio berritzailea garatzea izan da, baita 100-120 kilometroko autonomia ahalbidetzeko, 20 minutu baino gutxiagotan bateria %80an birkargatzea ere.\nEuskadiko Energia Klusterrak komunikatu baten bitartez azaltzen duen bezala, proiektuak euskal industria, ibilgailu elektrikoaren eta birkarga azpiegituren alorrean kokatzera lagundu du zeharo.\nSoluzioa, partzuergoa osatzen duten euskal enpresen teknologiaz garatu da eta erabateko funtzionalitatea dauka, birkarga elektronika, kontrola eta komunikazioak, software algoritmoak, instalakuntza elektrikoak eta inguratzaile ezarriak barne hartzen dituelarik.\nAzkarga proiektua 2014an ekin zion orotara 4 milioi euroko aurrekontuarekin eta ekainean bukatu da, bizkaitar bi udalerritan instalatutako birkarga puntuetako soluzioen baliozkotzearen eskutik. Ekimenak, Eusko Jaurlaritzaren Ekonomiaren Garapen eta Azpiegitura sailaren babesa jaso du, industria ikerkuntza eta garapen esperimentala babesteko Etorgai bere programaren bitartez.


Lajo - Wikipedia, entziklopedia askea.\nLe Malzieu-Forain, Chanaleilles, Sainte-Eulalie eta Saint-Alban-sur-Limagnole\n48 (%43.6) 58 (%52.7)\nLajo (frantsesez eta ofizialki: Lajo) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 121 biztanle zituen.\n2007an Lajo udalerrian erroldatutako biztanleak 121 ziren. Familiak 53 ziren, horien artean 22 pertsona bakarrekoak ziren (9 bakarrik bizi ziren gizonak eta 13 bakarrik bizi ziren emakumeak), 9 seme-alabarik gabeko familiak ziren, 13 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.\n2007an 105 etxebizitza zeuden, 57 familiaren etxebizitza nagusia ziren, 42 bigarren erresidentzia ziren eta 6 hutsik zeuden. 103 etxeak ziren eta 2 apartamentuak ziren. 57 etxebizitza nagusietatik 47 bere jabearen bizilekua ziren, 8 alokairuan okupaturik zeuden eta 2 doan lagata zeuden; 1ek bi gela zituen, 9 etxek hiru zituzten, 23 etxek lau zituzten eta 24 etxek bost zituzten. 46 etxek euren parking plaza propioa zuten azpian. 22 etxetan ibilgailu bat zegoen eta 26 etxetan bat baino gehiago zituzten.\nLajo udalerriko biztanleria-piramidea 2009an .\n2007an lan egiteko adina zuten pertsonak 75 ziren, horien artean 55 aktiboak ziren eta 20 inaktiboak ziren. 55 pertsona aktiboetatik 50 lanean zeuden (33 gizon eta 17 emakume) eta 4 langabezian zeuden (2 gizon eta 2 emakume). 20 pertsona inaktiboetatik 8 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.\n2007an zeuden 5 komertzioetatik, 1 janari enpresa zen, 1 eraikuntza enpresa zen, 2 ostalaritza eta jatetxe enpresak ziren eta 1 higiezinen enpresa zen.\n2000. urtean Lajo udalerrian 21 nekazaritza-ustiategi zeuden, 952 hektarea erabiltzen.\nLe Malzieu-Forain (4,4 km)\nChanaleilles (5,5 km)\nSainte-Eulalie (6,1 km)\nPrunières (6,8 km)\nSaint-Alban-sur-Limagnole (7,0 km)\nLe Malzieu-Ville (7,9 km)\nBNF: 152614850 (data)


AXALKO, egurrezko bizikletak - ZientziaEus\n2010/11/14 Elhuyar Iturria: Teknopolis\nPunta-puntako teknologiak nagusi diren garai hauetan, egurrezko bizikleta bat bitxikeria bat da. Baina, Euskal Herrian, horrelako bizikleta bitxiak egin, egiten dira. Axalko da txirrinduaren markaren izena, eta Goierrin ekoizten dute. Askok pentsa dezaketenaren kontra, egurrezkoa izan arren, ez da altzari bat. Bizikletaren helburua erabilgarria izatea da. Errepidera irten eta egin nahi diren kilometroak berdin-berdin egin daitezke.\nOhol hauek aulki, mahai, ate eta bizikleta bihurtuko dira. Zeraingo zerrategi honetan egiten dira Axalko markako zurezko bizikleta-koadroak. Ideia, berez, erronka edo apeta moduan sortu zen, eta orain enpresa bihurtu da. Bidean, makina bat hausnarketa eta hamaika froga, egurrari bizikleta-itxura nola eman asmatzeko.\nAitzol Telleria, diseinatzailea\n"Xasisa egiteko, lizarra erabiltzen dugu, dauzkan ezaugarriengatik. Hemen beti erabili izan da, aizkora, aitzur eta erreminten kirtenak egiteko. Lizarra, zain luzekoa delako, ondo okertzen delako, eta bai trakzioarekiko bai flexioarekiko erresistentzia handia duelako."\n"Gero egur bakoitzean begiratu behar da. Honek, adibidez, puntatik begi honetaraino zain zuzen-zuzena dauka, honaino balioko luke gure lanerako. Begi inguruan zaina okertu, bihurritu egiten da, eta ezin dugu hemendik lortu guk nahi dugun egur zuzena."\nEgur-zatietatik xaflak ateratzen dira gero zerran, milimetro bat eta 2,5 arteko lodierakoak. Lizarrak indarra emango dio egiturari, eta bestelako egurrek azaleko kolorea. Egur tropikalak edo intxaur beltzak kasu.\n"Lehen esan bezala, egur garbia behar da laminak ongi atera ahal izateko. Ikusten duzue lizarrak, baldin eta egur garbia bada, ondo uzten duela kurba ematen; hemen begi txiki honek ez liguke utziko, ikusten duzue nola hasten den pitzatzen."\n"Pieza hau ikusten da laminaz osatuta dagoela; hau izango da gero koadroa osatuko duten piezetako bat"\nAkatsik gabeko xaflen baturak beharrezkoa duen erresistentzia emango dio koadroari. Elkarrekin kolatuta, egitura osatuko duten piezen forma hartuko dute.\n"Hauek, adibidez, atzeko urkilaren diagonala eta horizontala dira. Elkarrekin lotuta, azkenean koadroa osatuko genuke; hau litzateke atzeko pieza... eta guztiak elkarrekin lotzen ditugu epoxi erretxinaren bidez, zati batzuetan torlojuz lotuta ere bai, indar gehiago egin behar den lekuan"\n"Azkenean lortzen duguna da koadro monokasko bat, karbonoarekin egiten den bezala. Karbonoa zuntz bat da, epoxiaren bidez moldeetan egiten da, eta, hemen, egurra okertuz lortzen dugu gutxi gorabehera antzeko zerbait".\nAsmakizuna, hala ere, ez da berria. Lehenengo txirrinduak ere egurrezkoak ziren gehienbat ,eta, gaur egun, bat baino gehiago dira munduan bide horri ekin diotenak.\nMerkatua bada hortaz.\nEnrique Ardura, marketin- arduraduna, AXALKO\n"Beste ekoizle batzuk ere badaude, Japonian, Austrian, Estatu Batuetan... dena dela guk geure teknologia erabiltzen dugu, guk garatua. Oso ekoizle gutxi dago munduan egurrezko bizikletak egiten"\nAzken urratsean, egurrak eta metalak bat egin behar dute koadroak forma har dezan. Balaztak, direkzioa edo pedalierra doazen lekuetan, aluminioa integratzen da. Hortik aurrera nahi dituen osagarriak jar diezazkioke txirrindulariak. Emaitza bizikleta arrunt-arrunta da, egurrezkoa izatea. Konparazioak eta aurreiritziak hor hasten dira.\n"Kanpotik ematen diogu karbonozko bizikletek daramaten geruza bera, poliuretanozkoa, eta horrek egiten du koadroa hidrofugo. Erabil daiteke euritan, eguzkitan edozein eguraldirekin, lasai erabili daiteke, ez da hondatzen."\n"Egurra beti erabili izan da egiturazko material moduan, etxegintzan adibidez, eta garbi dago material erresistentea dela. Eta honetarako ere balio dezake, dudarik gabe."\nFrogatzeko, datorren urtean asmatzaileak berak triatloietan erabiliko du zurezko bizikleta.\nPelleta; zerrautsaren beroa